**Centar za pružanje usluga u zajednici Klasje**

**Ružina 32**

**31000 Osijek**



**PLAN i PROGRAM**

rada Centra za pružanje usluga u zajednici Klasje Osijek

za 2022. godinu

Sadržaj

[**Centar za pružanje usluga u zajednici Klasje Osijek** 5](#_Toc97025936)

[1. Opći podatci o ustanovi 5](#_Toc97025937)

[2. Misija i vizija 5](#_Toc97025938)

[2.1. Misija 5](#_Toc97025939)

[2.2. Vizija 5](#_Toc97025940)

[3. Djelatnost Centra Klasje 6](#_Toc97025941)

[3.1. Centar Klasje pruža djeci i mlađim punoljetnim osobama bez roditelja ili bez odgovarajuće roditeljske skrbi u dobi od 0 do 21 godine sljedeće socijalne usluge: 6](#_Toc97025942)

[3.2. Korisničke skupine 6](#_Toc97025943)

[4. Ustroj ustanove 7](#_Toc97025944)

[4.1. Prikaz postojećeg unutarnjeg ustroja ustanove 10](#_Toc97025945)

[5. Podatci o korisnicima (ukupan broj korisnika po vrsti usluge, broj zaprimljenih zahtjeva odnosno rješenja, strukturi korisnika po dobi, spolu, vrsti usluge, dužina boravka i obrazovni status) 11](#_Toc97025946)

[5.1. Ukupan broj korisnika po vrsti usluge 11](#_Toc97025947)

[a) Sjedište, Ružina 32 11](#_Toc97025948)

[b) Podružnica, Zagrebačka 5 12](#_Toc97025949)

[c) Izdvojene jedinice s programom poludnevnog boravka 12](#_Toc97025950)

[d) Usluge savjetovanja i pomaganja pojedincima i obiteljima 13](#_Toc97025951)

[5.1. Broj zaprimljenih zahtjeva i rješenja tijekom 2021. godine 14](#_Toc97025952)

[5.2. Struktura, dob, spol korisnika (31.12.2021.) 15](#_Toc97025953)

[5.3. Dužina boravka korisnika 15](#_Toc97025954)

[5.4. Broj korisnika prema obrazovnom statusu (31.12.2021.) 16](#_Toc97025955)

[6. Oblikovanje stambenog i životnog prostora 16](#_Toc97025956)

[7. Podatci o radnicima 18](#_Toc97025957)

[8. Područja i sadržaji rada 19](#_Toc97025958)

[8.1. Korisnici na smještaju i boravku 19](#_Toc97025959)

[8.2. Podrška pojedinicima i obiteljima 23](#_Toc97025960)

[9. Metode rada 24](#_Toc97025961)

[9.1. Grupni rad 24](#_Toc97025962)

[9.2. Individualni rad 25](#_Toc97025963)

[10. Prijem i otpust korisnika 26](#_Toc97025964)

[10.1. Prijem u Centar Klasje 26](#_Toc97025965)

[10.2. Otpust iz Centra Klasje 26](#_Toc97025966)

[10.3. Dokumentacija 26](#_Toc97025967)

[11. Stručna tijela Centra Klasje 27](#_Toc97025968)

[12. Participacija korisnika u radu Centra Klasje 28](#_Toc97025969)

[13. Suradnja 28](#_Toc97025970)

[14. Stručno usavršavanje i osnaživanje radnika 29](#_Toc97025971)

[15. Osiguranje kvalitete 30](#_Toc97025972)

[16. Evaluacija uspješnosti tretmana 30](#_Toc97025973)

[16.1. Evaluacija uspješnosti tretmana za svakog pojedinog korisnika odvija se kroz: 30](#_Toc97025974)

[16.2. Evaluacija uspješnosti stručnog rada 30](#_Toc97025975)

[16.3. Evaluacija rada Centra provodi se kroz: 31](#_Toc97025976)

[17. Investicije 31](#_Toc97025977)

[18. Plan događanja za 2022. godinu 32](#_Toc97025978)

[19. Transformacija ustanove 34](#_Toc97025979)

[**Podružnica Centra za pružanje usluga u zajednici Klasje Osijek 37**](#_Toc97025980)

[1. Opći podatci o Podružnici 37](#_Toc97025981)

[2. Misija i vizija 39](#_Toc97025982)

[2.1. Misija 39](#_Toc97025983)

[2.2. Vizija 39](#_Toc97025984)

[3. Djelatnost Podružnice 39](#_Toc97025985)

[4. Ustroj Podružnice 39](#_Toc97025986)

[5. Podatci o korisnicima (ukupan broj korisnika po vrsti usluge, broj zaprimljenih zahtjeva odnosno rješenja, strukturi korisnika po dobi, spolu, vrsti usluge, dužina boravka) 40](#_Toc97025987)

[5.1. Broj korisnika po vrsti usluge, kategoriji i ukupan kapacitet 40](#_Toc97025988)

[5.2. Broj zaprimljenih zahtjeva i rješenja tijekom 2021. godine 40](#_Toc97025989)

[5.3. Struktura, dob, spol korisnika (31.12.2021.) 41](#_Toc97025990)

[5.4. Dužina boravka korisnika 41](#_Toc97025991)

[6. Oblikovanje stambenog i životnog prostora 42](#_Toc97025992)

[7. Podatci o radnicima 42](#_Toc97025993)

[8. Područja i sadržaji rada 43](#_Toc97025994)

[8.1. Korisnici na smještaju 43](#_Toc97025995)

[8.2. Podrška pojedinicima i obiteljima 46](#_Toc97025996)

[9. Metode rada 46](#_Toc97025997)

[9.1. Grupni rad 46](#_Toc97025998)

[9.2. Individualni rad 47](#_Toc97025999)

[10. Prijem i otpust korisnika 48](#_Toc97026000)

[10.1. Prijem u Podružnicu Centra 48](#_Toc97026001)

[10.2. Otpust iz Podružnice Centra 48](#_Toc97026002)

[10.3. Dokumentacija 48](#_Toc97026003)

[11. Stručna tijela Podružnice Centra 49](#_Toc97026004)

[11.1. Stručna su tijela ustanove u kojima sudjeluju radnici Podružnice: 49](#_Toc97026005)

[12. Participacija korisnika u radu Podružnice Centra 50](#_Toc97026006)

[13. Suradnja 50](#_Toc97026007)

[14. Stručno usavršavanje i osnaživanje radnika 51](#_Toc97026008)

[15. Osiguranje kvalitete 52](#_Toc97026009)

[16. Evaluacija rada 52](#_Toc97026010)

[16.1. Evaluacija uspješnosti tretmana za svakog pojedinog korisnika odvija se kroz: 52](#_Toc97026011)

[16.2. Evaluacija uspješnosti stručnog rada kroz predlaganje ocjene ravnatelju 52](#_Toc97026012)

[16.3. Evaluacija rada Podružnice provodi se kroz: 52](#_Toc97026013)

[17. Investicije 52](#_Toc97026014)

[18. Plan događanja za 2022. godinu 53](#_Toc97026015)

[19. Transformacija Podružnice Centra 55](#_Toc97026016)

[19.1. Akcijski plan za 2022. 55](#_Toc97026017)

**Sastavni dio Programa rada Centra Klasje čine:**

1. Godišnji programi rada stručnih radnika
2. Godišnji planovi i programi rada odjela
3. Godišnji program rada Stručnoga vijeća
4. Godišnji programi slobodnih aktivnosti

**Sastavni dio Programa rada Podružnce su i:**

1. Plan rada Odjela za djecu jasličke dobi, trudnice ili roditelja s djetetom do 1 godine
2. Plan rada Odjela za djecu predškolskog uzrasta i ranu intervenciju
3. Godišnji program zdravstvene skrbi
4. Planovi i programi stručnih radnika
5. Godišnji programi slobodnih aktivnosti

# Centar za pružanje usluga u zajednici Klasje Osijek

# Opći podatci o ustanovi

Centar za pružanje usluga u zajednici Klasje Osijek javna je ustanova kojoj je osnivač Republika Hrvatska, a djeluje u sustavu Ministarstva za demografiju, obitelj, mlade i socijalnu politiku. Pravni je sljednik Dječjeg doma Klasje Osijek.

Naziv ustanove promijenjen je Odlukom nadležnoga Ministarstva od 18. svibnja 2016. godine. Ustanova se financira iz državnoga proračuna te iz sredstava donacije.

Centar je upisan u Registar Trgovačkog suda u Osijeku pod brojem 030007616, Matični broj poslovnoga subjekta (Državni zavod za statistiku) je 3014410. Upisan je i u Upisnik ustanova socijalne skrbi pod MBU: 0211-0002 kao ustanova s Podružnicom. Centar ima žiro-račun kod Hrvatske poštanske banke broj HR 322390001-1100015088.

# Misija i vizija

### Misija

* **Zaštita i podrška djece i mladih bez odgovarajuće roditeljske skrbi te osnaživanje obitelji provedbom različitih programa koji će osigurati kvalitetan, stabilan i ispunjen život djece, mladih i njihovih obitelji**.

### Vizija

Omogućiti svakom djetetu sigurno odrastanje u okružju ispunjenom ljubavlju i brigom.

# Djelatnost Centra Klasje

### Centar Klasje pruža djeci i mlađim punoljetnim osobama bez roditelja ili bez odgovarajuće roditeljske skrbi u dobi od 0 do 21 godine sljedeće socijalne usluge:

- usluga smještaja,

- usluga poludnevnog boravka,

- usluga cjelodnevnog boravka,

- usluga organiziranog stanovanja uz povremenu podršku,

- usluga organiziranog stanovanja uz sveobuhvatnu podršku,

- uslugu savjetovanja i pomaganja djeci smještenoj u udomiteljskim obiteljima.

Djeci i mladima nakon izlaska iz skrbi Centar Klasje pruža uslugu savjetovanja i pomaganja. Trudnici ili roditelju s djetetom do godine dana njegova života Centar Klasje pruža uslugu smještaja.

Primarnim, udomiteljskim i posvojiteljskim obiteljima Centar Klasje pruža sljedeće socijalne usluge:

* usluga savjetovanja i pomaganja primarnih ili udomiteljskih obitelji, usluga savjetovanja i pomaganja posvojiteljskih obitelji.

Djeci s teškoćama u razvoju Centar Klasje pruža sljedeće socijalne usluge:

* usluga poludnevnog boravka
* usluga cjelodnevnog boravka
* usluga rane intervencije

### Korisničke skupine

* Djeca i mladi bez roditelja ili bez odgovarajuće roditeljske skrbi
* Djeca s teškoćama u razvoju
* Trudnice ili roditelj s djetetom do godine dana njegova života
* Primarne, udomiteljske i posvojiteljske obitelji.

# Ustroj ustanove

Centar ima u posjedu ili najmu 13 lokacija, no trenutno djeluje na 9 lokacija:

* Sjedište, Ružina 32
* Podružnica, Zagrebačka 5 (privremeno će biti zatvorena od 1.2.2022.)
* Radićeva ulica 25
* Organizirano stanovanje uz povremenu podršku:
  + Stan, Dravska 8, Osijek
* Organizirano stanovanje uz sveobuhvatnu podršku:
  + Stan, Kapucinska 32, Osijek
  + Izdvojeni poludnevni boravci:
  + Beli Manastir, Grobljanska 13
  + Bistrinci, Radnička 5
  + Antunovac, Braće Radića 4
  + Dalj, Slavka Kolara 2

Ostale su lokacije u pripremi, potpisani su ugovori o dodjeli na korištenje ili najmu. Dana 19. lipnja 2020. potpisan je Ugovor o dodjeli sredstava iz europskoga fonda za regionalni razvoj te se ove godine planira nastavak i dovršetak obnove, opremanje i početak rada na svim novim lokacijama.

Sukladno IP-u, Centar Klasje planira u budućnosti pružati usluge na sljedećim lokacijama:

* Sjedište, Ružina 32
* Podružnica, Zagrebačka 5
* Organizirano stanovanje uz povremenu podršku:
* Stan, Osijek, Rovinjska 2
* Stan, Osijek, Opatijska 16
* Organizirano stanovanje uz sveobuhvatnu podršku:
* Čepinski Martinci, Vladimira Nazora 16
* Osijek, Trg Ljudevita Gaja 8
* Izdvojene lokacije poludnevnih boravaka:
* Beli Manastir, Grobljanska 13
* Dalj, Slavka Kolara 2
* Bistrinci, Radnička 5
* Antunovac, Braće Radića 4
* Tenja, Sv. Ane 1

Stanovi u vlasništvu Grada Osijeka, a koji su u najmu Centra Klasje Osijek, na lokacijama Kapucinska 32 i Dravska 8 i u kojima se pruža usluga organiziranoga stanovanja uz povremenu i sveobuhvatnu podršku bit će, nakon obnove i opremanja stanova u Rovinjskoj 2 i Opatijskoj 16 te nakon izgradnje i opremanja kuće u Čepinskim Martincima, vraćeni Gradu Osijeku, a usluge će se nastaviti pružati u dodijeljenim nam stanovima koji su u vlasništvu RH, Ministarstva državne imovine, a s kojima imamo sklopljen ugovor o korištenju na neodređeno vrijeme, dok traje potreba Centra, te novoizgrađenoj kući u čepinskim Martincima.

**U Sjedištu Centra Klasje ustrojena su tri odjela i jedna ustrojbena jedinica:**

1. Odjel smještaja i savjetovanja i pomaganja
   1. Stručna cjelina smještaja
   2. Stručna cjelina savjetovanja i pomaganja
2. Odjel organiziranog stanovanja
3. Odjel boravka
4. Ustrojbena jedinica prehrambenih i pomoćno-tehničkih
   1. Odsjek prehrambenih poslova
   2. Odsjek pomoćno-tehničkih poslova

Radom odjela upravlja voditelj.

Voditelja odjela odlukom imenuje i razrješava ravnatelj između radnika odjela koji uz poslove svoga radnog mjesta obavlja i poslove voditelja odjela.

Računovodstveni, administrativni i pomoćno tehnički poslovi obavljaju se pod neposrednim rukovođenjem ravnatelja.

Podružnicom upravlja predstojnik/ca podružnice kojeg imenuje ravnatelj uz suglasnost Upravnoga vijeća na mandat od četiri godine.

U Sjedištu Centra:

1. Odjel smještaja i savjetovanja i pomaganja

1.1. Stručna cjelina smještaja

1.2. Stručna cjelina savjetovanja i pomaganja

2. Odjel organiziranog stanovanja

3. Odjel boravka

4. Ustrojbena jedinica prehrambenih i pomoćno-tehničkih poslova

4.1. Odsjek prehrambenih poslova

4.2. Odsjek pomoćno-tehničkih poslova

U Podružnici Centra Klasje:

1. Odjel za djecu jasličke dobi, trudnice ili roditelja s djetetom do godinu dana života

2. Odjel za djecu predškolskoga uzrasta i ranu intervenciju

# Prikaz postojećeg unutarnjeg ustroja ustanove

# Podatci o korisnicima (ukupan broj korisnika po vrsti usluge, broj zaprimljenih zahtjeva odnosno rješenja, strukturi korisnika po dobi, spolu, vrsti usluge, dužina boravka i obrazovni status)

### 5.1. Ukupan broj korisnika po vrsti usluge

### a) Sjedište, Ružina 32

U Sjedištu Centra ustrojena su dvije grupe privremenoga smještaja. Na prvome je katu odjel djevojčica, a na drugome odjel dječaka.

|  |  |
| --- | --- |
| Kapacitet | Privremeni smještaj |
| 31.12.2021. | 18 |
| Maksimalni kapacitet | 16 |

Uslugu organiziranoga stanovanja uz povremenu podršku Centar Klasje pruža na jednoj lokaciji u gradu Osijeku. Brigu o korisnicima vodi jedan stručni radnik na 0.5 radnoga vremena. Uslugu organiziranog stanovanja uz sveobuhvatnu podršku pruža se također na jednoj lokaciji, a o korisnicima skrbi 5 odgajatelja 24h na dan.

|  |  |  |  |
| --- | --- | --- | --- |
| Kapacitet | Organizirano stanovanje uz povremenu podršku | Organizirano stanovanje uz sveobuhvatnu podršku | Ukupno |
|  | Dravska | Kapucinska |  |
| Lokacija | 2 | 5 | 7 |
| 31.12.2021. | 2 | 3 | 7 |
| Maksimalni kapacitet |  |  |  |

### b) Podružnica, Zagrebačka 5

U Podružnici Centra ustrojeni su sljedeći odjeli:

1. Jaslički odjel i odjel majki s djetetom do 1. godine života
2. Predškolski odjel i rana intervencija

|  |  |  |  |  |  |  |
| --- | --- | --- | --- | --- | --- | --- |
| Kapacitet | | Smještaj | | | Ukupno | |
|  | | Odjel  beba | Predškolski  odjel | Majke s bebama | |  | |
| 31.12.  2021. | djeca | 16 | 11 | - | | 27 | |
| majke | - | - | 3 | | 3 | |
|  | bebe | - | - | 2 | | 2 | |
| Max.  kapacitet | djeca | 10 | 7 | - | | 17 | |
| bebe | - | - | 4 | | 4 | |
|  | majke | - | - | 4 | | 4 | |

|  |
| --- |
|  |

### Izdvojene jedinice s programom poludnevnog boravka

Odjel boravka čine izdvojene jedinice s programom poludnevnog boravka: Beli Manastir, Bistrinci, Antunovac, Dalj, Osijek i Tenja

|  |  |  |  |  |  |  |  |
| --- | --- | --- | --- | --- | --- | --- | --- |
| KAPACITET | BELI MANASTIR | BISTRINCI | TENJA | DALJ | OSIJEK | ANTUNOVAC | UKUPNO |
| 31.12.2021. | 24 | 17 | 8 | 10 | 16 | 11 | 86 |
| Maksimalni kapacitet | 24 | 20 | 20 | 20 | 20 | 10 | 114 |

1. Beli Manastir

U izdvojenoj jedinici poludnevnoga boravka u Belom Manastiru, Grobljanska 13 pružaju se usluge za do 30 korisnika, u trima grupama. Program se odvija u unajmljenom prostoru.

Zbog velike potrebe za ovim oblikom skrbi i velikog broja socijalno ugroženih obitelji koje žive na egzistencijalnom rubu, planirano je da se usluge poludnevnog boravka pružaju i nadalje u trima grupama. Program provode 3 stručna radnika - odgajatelja Centra Klasje.

2. Bistrinci

Od rujna 2013. godine Centar Klasje pruža uslugu poludnevnog boravka na području Valpovštine – Bistrinci, Radnička 5, a usluga se pruža za 15 korisnika, u dvjema grupama. Program se odvija u unajmljenom prostoru zgrade Vatrogasnoga doma Bistrinci, a provodi ga jedan stručni radnik Centra Klasje s punim radnim vremenom i jedna stručna radnica koja je od prosinca 2019. također zaposlena na puno radno vrijeme. Naime, pola radnog vremena od uvođenja usluge financira Grad Belišće kroz projekt ”Širenje mreže socijalnih usluga u zajednici”, a drugu polovinu radnoga vremena osigurali smo iz ESF projekta ”Podržimo i osnažimo dijete i obitelj” i to za razdoblje od 36 mjeseci. Ujedno smo kapacitet s 15, povećali na 20 korisnika.

3. Antunovac

U rujnu 2016. godine otvorili smo našu izdvojenu jedinicu dislociranog poludnevnoga boravka u Općini Antunovac za mjesta Antunovac i Ivanovac. Kapacitet dvoetažnoga stana u sklopu Doma zdravlja, u kojem se pruža usluga, je 10 korisnika. Program se odvija u jednoj smjeni i provodi ga jedan stručni radnik Centra Klasje s punim radnim vremenom.

4.Dalj

Poludnevni boravak otvoren u prostorijama Doma zdravlja Dalj, u potpunosti adaptiran i opremljen sredstvima EFRR-a, iz projekta Zaslužujemo najbolje. Kapacitet poludnevnog boravka je 20 korisnika, s kojima rade 2 odgajatelja, trenutno zaposlena preko projekta financiranim iz ESF-a. Po završetku projekta plan je ostavit radnike i nastaviti provedbu usluge, dok postoji potreba.

5.Tenja

Poludnevni boravak otvoren u prostorijama Doma zdravlja Tenja, lječnički stan, u potpunosti adaptiran i opremljen sredstvima EFRR-a, iz projekta Zaslužujemo najbolje. Kapacitet poludnevnog boravka je 20 korisnika, s kojima rade 2 odgajatelja, trenutno zaposlena preko projekta financiranim iz ESF-a. Po završetku projekta plan je ostavit radnike i nastaviti provedbu usluge, dok postoji potreba.

### Usluge savjetovanja i pomaganja pojedincima i obiteljima

Centar Klasje odavno je prepoznao potrebu širenja ove usluge i predvidio ju svojim strateškim, a potom i individualnim planom transformacije, no kako nismo imali dovoljan broj stručnih radnika koje bismo mogli rasporediti u mobilni tim koji bi radio i širio samo ovu vrstu usluge, predvidjeli smo širenje usluge putem ESF projekta 'Podržimo i osnažimo dijete i obitelj' koji nam je odobren krajem 2019. godine. Od svibnja 2020. godine zaposleno je dvoje psihologa i dvoje socijalnih radnika koji provode uslugu savjetovanja i pomaganja mladih nakon izlaska iz sustava te primarnih i udomiteljskih obitelji. Također provodimo i kampanju poticanja udomiteljstva na području OBŽ-a. Isto tako planirano je osnivanje nacionalnog dana udomitelja, za koji smo dobili podršku svih relevantnih osoba, te je prijedlog poslan na saborski odbor, od kojeg čekamo povratnu informaciju. Pravo na uslugu savjetovanja i pomaganja rješenjem će priznati nadležni centar za socijalnu skrb.

|  |  |  |
| --- | --- | --- |
| Savjetovanje  i pomaganje  udomiteljskih  obitelji | Broj korisnika  usluge u 2021. | Broj pruženih usluga u 2021. godini |
| Broj obitelji/usluga | Korisnika  35 | Usluge  567 |

Usluga će se, kao i dosad, pružati u Sjedištu Centra te na terenu (u domovima korisnika) za što je projektom nabavljen osobni automobil.

Kroz uslugu savjetovanja i pomaganja planira se nastaviti s početnom edukacijom obitelji zainteresiranih za pružanje usluge udomiteljstva, te nakon završene edukacije i dobivene licence, pružanje podrške u obitelji, a u razdoblju prilagodbe, odnosno radi prevladavanja određenih poteškoća u obitelji vezanih uz skrb o udomljenoj djeci.

### Broj zaprimljenih zahtjeva i rješenja tijekom 2021. godine

|  |  |  |  |  |
| --- | --- | --- | --- | --- |
| VRSTA USLUGE | KAPACITET | BROJ KORISNIKA  31.12.2021. | BROJ ZAPRIMLJENIH ZAHTJEVA U 2021. | BROJ REALIZIRANIH ZAHTJEVA U 2021. |
| SMJEŠTAJ | 16 | 18 | 93 | 6 |
| ORGANIZIRANO STANOVANJE UZ POVREMENU PODRŠKU/SVEOBUHVATNU PODRŠKU | 7 | 7 | 0 | 0 |
| POLUDNEVNI BORAVAK | 114 | 86 | 57 | 47 |
| UKUPNO |  |  |  |  |

### Struktura, dob, spol korisnika (31.12.2021.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Spol** | **Dob** | | | | | | | **Ukupno** |
| **Do navršene 1. god** | **Od**  **1 do 3** | **Od**  **3 do 7** | **Od**  **7 do 14** | **Od**  **14 do 16** | **Od**  **16 do 18** | **Od**  **18 do 21** |
| **I.Smještaj** |  |  |  | **11** | **2** | **5** | **0** | **18** |
| muški | 0 | 0 | 0 | 7 | 0 | 1 | 0 | 8 |
| ženski | 0 | 0 | 0 | 4 | 2 | 4 | 0 | 10 |
| **II. Organizirano stanovanje uz povr.podr.** |  |  |  |  |  |  | **2** | **2** |
| muški | 0 | 0 | 0 | 0 | 0 | 0 | 1 | 1 |
| ženski | 0 | 0 | 0 | 0 | 0 | 0 | 1 | 1 |
| **III.**  **Organizirano stanovanje uz sveobuhvatnu podršku** |  |  |  | **5** |  |  |  | **5** |
| muški | 0 | 0 | 0 | 3 | 0 | 0 | 0 | 3 |
| ženski | 0 | 0 | 0 | 2 | 0 | 0 | 0 | 2 |
| **III. Poludnevni boravak** |  |  |  | **68** | **15** | **3** |  | **86** |
| muški |  |  |  | 29 | 9 | 2 |  | 40 |
| ženski |  |  |  | 39 | 6 | 1 |  | 46 |
| **UKUPNO** |  |  |  | **84** | **17** | **8** | **2** | **111** |

### Dužina boravka korisnika

|  |  |  |  |  |  |  |
| --- | --- | --- | --- | --- | --- | --- |
| Trajanje **usluge** | **Broj korisnika** | | | **Broj dana** | | |
| **Organizirano stanovanje** | **Smještaj** | **Boravak** | **Organizirano stanovanje** | **Smještaj** | **Boravak** |
| do 6 mj | 1 | 4 | 22 | 124 | 487 | 1755 |
| 6 mj do 1 god | 1 | 3 | 23 | 362 | 760 | 6949 |
| 1 do 2 god | 5 | 3 | 6 | 2355 | 1588 | 3291 |
| 2 do 3 god |  | 3 | 7 |  | 2602 | 6567 |
| 3 do 4 god |  | 2 | 2 |  | 2676 | 2577 |
| 4 do 5 god |  | 3 | 11 |  | 4602 | 17152 |
| 5 do 7 god |  |  | 13 |  |  | 26450 |
| 7 do 10 god |  |  | 2 |  |  | 5636 |
| Više od 10 god |  |  | 0 |  |  | 0 |
| **UKUPNO** | **7** | **18** | **86** |  |  | **70377** |
| **PROSJEČAN BROJ GODINA** | | | | **1,11** | **1,93** | **2,24** |

### Broj korisnika prema obrazovnom statusu (31.12.2021.)

|  |  |  |  |
| --- | --- | --- | --- |
| **Vrsta školskog programa** | **Broj korisnika/učenika** | | |
| **Organizirano stanovanje** | **Smještaj** | **Boravak** |
| Osnovna škola | 4 | 13 | 82 |
| Srednja škola | 2 | 3 | 4 |
| Studij | 0 | 0 | 0 |
| Škola za odrasle | 1 | 2 | 0 |
| **UKUPNO** | **7** | **18** | **86** |

# Oblikovanje stambenog i životnog prostora

Materijalni i prostorni uvjeti čine jedan od preduvjeta kvalitetnoga rada, stoga ćemo i u 2022. nastojati poboljšati životne uvjete naših korisnika te poboljšati radne uvjete svih radnika. Sredstva za tu namjenu većim smo dijelom predvidjeli iz ERDF-a, naime uspješno smo prijavili projekt „Zaslužujemo najbolje“ u vrijednosti od 14.999.951,94 kn. Projekt prolazi kroz svoju središnju fazu provedbe, vrši se rekonstrukcija i opremanje 7 lokacija, od toga dviju postojećih u našem vlasništvu, i pet novih, od kojih su tri u vlasništvu MDI-a za koje smo potpisali ugovore o dodjeli na korištenje dok postoji potreba, te dviju u vlasništvu Doma zdravlja Osijek za koje smo potpisali ugovore o najmu:

* Podružnica, Zagrebačka 5 – pružanje usluge rane intervencije te savjetovanja i pomaganja
* Čepinski Martinci, Vladimira Nazora 16 – pružanje usluge organiziranoga stanovanja uz sveobuhvatnu podršku
* Osijek, Rovinjska 2 - pružanje usluge organiziranog stanovanja uz povremenu podršku
* Osijek, Opatijska 16 - pružanje usluge organiziranog stanovanja uz povremenu podršku
* Osijek, Trg Ljudevita Gaja 8 – pružanje usluge organiziranoga stanovanja uz sveobuhvatnu podršku
* Dalj, Slavka Kolara 2 – pružanje usluge poludnevnoga boravka
* Tenja, Sv. Ane 1 – pružanje usluge poludnevnoga boravka

Život u Sjedištu i Podružnici Centra Klasje organiziran je u stambenim jedinicama. Svaka jedinica sastoji se od: zajedničkog dnevnog boravka, spavaonica, kupaonice s toaletom te kuhinje čiji je prostor višenamjenski – služi za učenje, pripremanje jela i slastica, a ujedno je i prostor za odgajatelja.

Stambene su jedinice povezane zajedničkim hodnicima. U objektima Centra postoje zajedničke blagovaonice te vešeraji. Također, objekti u Sjedištu i Podružnici imaju pripadajuće dvorište sa zabavno-rekreativnim sadržajima.

U sjedištu Centra nalaze se prostorije za odlaganje, čuvanje i skladištenje roba, radionice za različite slobodne aktivnosti djece, a u objektu Podružnice izgrađen je i opremljen prostor za zajedničke igraonice, radionice i predstave te prigodne proslave.

Stambene jedinice organiziranog stanovanja uz povremenu podršku u vlasništvu su Grada Osijeka. Svaka se stambena jedinica sastoji od spavaonica, dnevnog boravka, kuhinje, kupaonice i hodnika.

Izdvojene jedinice poludnevnog boravka različitog su kapaciteta i uređenja:

* Beli Manastir – kuća katnica s pripadajućom okućnicom i vrtom s plastenikom. Objekt je u vlasništvu MDI-a. Stambeni se prostor sastoji od dvaju hodnika povezanih stubama, dviju kuhinja s blagovaonicom, dviju kupaonica, dviju prostorija za učenje/dnevni boravak te ureda odgajatelja
* Bistrinci – stambeni prostor u sklopu Vatrogasnoga doma s pripadajućom okućnicom. Stambeni se prostor sastoji od: predprostora, kuhinje s blagovaonicom, ostave, kupaonice, prostora za učenje i dnevnog boravka
* Antunovac – dvoetažni stan u vlasništvu Doma zdravlja Osijek sastoji se od hodnika, toaleta, kupaonice, dviju ostava, kuhinje, dnevnog boravka s blagovaonicom te dviju soba, od kojih je jedna s balkonom.
* Dalj – preuređene ordinacije u sklopu Doma zdravlja Dalj. Sastoji se od ulaznog hodnika, toaleta, kupaonice, dnevnog boravka, učionica, kuhinja, ostave.
* Tenja – stambeni prostor u sklopu Doma zdravlja Tenja. Prostor se sastoji od ulaznog stepeništa, toaleta, kupaonice, dnevnog boravka, dvije učionice, kuhinje s ostavom i balkona.
* Osijek – cijeli kat u sklopu sjedišta Centra Klasje. Sastoji se od dva dnevna boravka, četiri sobe uređene kao učionice, toaleta s kupaonicama, hodnika, prostora kuhinjice koja se koristi višenamjenski i balkona.

# Podatci o radnicima

U Centru su ukupno sistematizirana sljedeća radna mjesta i broj izvršitelja ( na dan 31.12.2021.:

|  |  |  |
| --- | --- | --- |
| **Naziv radnog mjesta** | **Broj izvršitelja** | **Stvarno stanje** |
| 1. Ravnatelj | 1 | 1 |
| 1. Predstojnik Podružnice | 1 | 1 |
| 1. Stručni radnik I. vrste - socijalni radnik | 6 | 5 |
| 1. Stručni radnik I. vrste – psiholog | 6 | 4 |
| 1. Stručni radnik I. vrste – logoped | 1 | 0 |
| 1. Stručni radnik I. vrste -rehabilitator | 1 | 0 |
| 1. Stručni radnik II. vrste – fizioterapeut | 1 | 1 |
| 1. Stručni radnik I. vrste - socijalni pedagog | 1 | 0 |
| 1. Stručniradnik I. vrste – odgajatelj | 33 | 25 |
| 1. Stručni radnik I. vrste - odgajatelj predškolskog odgoja | 2 | 1 |
| 1. Stručni radnik II. vrste - odgajatelj predškolskog odgoja | 11 | 8 |
| 1. Medicinska sestra/tehničar | 7 | 8 |
| 1. Stručni radnik II. vrste – glavna medicinska sestra/tehničar | 1 | 1 |
| 1. Stručni suradnik u odgoju | 1 | 0 |
| 1. Radni instruktor | 1 | 1 |
| 1. Voditelj računovodstva | 1 | 1 |
| 1. Računovodstveni referent | 2 | 1 |
| 1. Administrativni referent | 1 | 1 |
| 1. Ekonom | 1 | 0,5 |
| 1. Skladištar | 1 | 0,5 |
| 1. Vozač | 2 | 0,5 |
| 1. Kućni majstor | 2 | 1 |
| 1. Kuhar | 6 | 4 |
| 1. POMOĆNI RADNIK – Pomoćni radnik u kuhinji | 2 | 1 |
| 1. POMOĆNI RADNIK – Čistačica | 3 | 2 |
| 1. POMOĆNI RADNIK – Pralja | 2 | 1 |
| 1. POMOĆNI RADNIK - Servirka | 1 | 1 |
| **UKUPNO** | **98** | **70,5** |

Tijekom 2022. Centar Klasje će nastaviti s realizacijom Vladina programa poticanja zapošljavanja mladih. Trenutno putem mjere „Potpora za zapošljavanje za stjecanje prvog radnog iskustva kroz pripravništvo“ imamo zaposlenu jednu psihologicu.

Ukoliko bude mogućnosti, nastojat ćemo primijeniti mjere poticanja zapošljavanja mladih i dugotrajno nezaposlenih osoba putem javnih radova i drugih mjera.

Osim toga kontinuirano od 2015. godine, a s obzirom na manjak radnika, kad god nam se ukaže mogućnost, surađujemo s Probacijskim uredom Osijek. Zajedničkom procjenom stručnih radnika Probacijskoga ureda Osijek i nas uzimamo osobe uključene u probaciju na rad za opće dobro. Trenutno u Centru Klasje imamo jednu osobu upućenu od strane Probacijskoga ureda Osijek.

# Područja i sadržaji rada

### Korisnici na smještaju i boravku

Stručni radnici Centra Klasje izrađuju godišnji i mjesečni program rada za korisnike o kojima skrbe vodeći računa o specifičnim potrebama odgojnih skupina, pojedinog korisnika i individualnim razlikama. Programi rada sastavni su dio dnevnika rada.

Sukladno specifičnim potrebama djece, Stručni tim Centra, predstavnik centra za socijalnu skrb, roditelj i sam korisnik utvrđuju individualni program rada s pojedinim korisnikom vodeći računa o njegovim sposobnostima, stupnju razvoja, potrebama i interesima.

Centar Klasje pruža kompletnu skrb o korisnicima, a ta skrb obuhvaća sljedeća područja i sadržaje rada:

#### Briga o zdravlju,

*S ciljem očuvanja zdravlja i sprječavanja bolesti. Specifični sadržaji rada su sljedeći:*

- **osiguravanje primjerene zdravstvene zaštite** provodi se redovitim odlascima na preventivne liječničke preglede, cijepljenjem prema kalendaru, kao i odlascima liječniku i stomatologu u slučaju bolesti te uzimanjem propisane terapije. Za djecu jasličke dobi specifično je redovito praćenje razine psihomotornog razvoja, kako bi se što prije započelo s tretmanom kod uočenih poteškoća. Kontinuirano provođenje svih preporuka ZZJZ-a, Nacionalnog i županijskog stožera. Uska suradnja s nadležnom epidemiološkom službom

\* Zdravstvena se zaštita provodi neposredno prema korisnicima na smještaju, a posredno putem podrške roditeljima i korisnicima na boravku.

- **osiguravanje pravilne prehrane** provodi se stvaranjem navike redovitog uzimanja svih obroka te razvojem svijesti o potrebi pravilne i zdrave prehrane. Korisnici sudjeluju u kreiranju mjesečnog jelovnika. Organiziraju se različite kuharske radionice i savjetovanja kako bi korisnici uvidjeli važnost pravilne i uravnotežene prehrane te kako bi naučili pripremati hranjive, zdrave i jednostavne obroke,

- **održavanje osobne higijene** - korisnike se potiče na svakodnevno održavanje osobne higijene, njegu kose, lica i tijela te održavanje čistoće odjeće i obuće,

- **prevencija zdravstveno rizičnog ponašanja** – provodi se edukacijom o štetnosti alkohola, cigareta i droga, te razvijanjem svijesti o potrebi spolno odgovornog ponašanja,

- **tjelesna aktivnost** provodi se kroz poticanje bavljenjem sportom ili bilo kojim drugim oblikom tjelesne aktivnosti; korisnike se sustavno potiče na aktivnost. Uključuju se u rad sportske grupe u Centru, treniraju nogomet i pripremaju se za svjetsko nogometno prvenstvo domova, te se uključuju u rad različitih klubova u gradu, ovisno o sklonostima.

#### Briga o obrazovanju

*S ciljem stjecanja željene razine obrazovanja, osposobljavanja za produktivan život i rad u zajednici*

**Specifični sadržaji rada su sljedeći:**

* **osiguravanje uspješnog završetka razreda kojeg korisnik pohađa, odnosno stjecanje odabrane kvalifikacije**, poticanjem i vršenjem nadzora nad redovitim pohađanjem nastave i izvršenjem školskih obveza, pružanjem pomoći u savladavanju nastavnog gradiva i nadoknađivanju eventualnih obrazovnih deficita te pružanjem pomoći u ovladavanju specifičnim vještinama učenja
* **usvajanje znanja iz područja opće kulture**, kroz poticanje interesa za kulturni, politički i sportski život u zajednici. Posjećivanje kulturno-društvenih događanja u gradu i široj zajednici s ciljem stjecanja i usvajanja kulturnih navika korisnika.

#### Razvoj radnih navika

*S ciljem osposobljavanja korisnika za samostalan život i skrb o sebi*

Specifični sadržaji rada su sljedeći:

poticanje i kontrola održavanja higijene i urednosti prostora, stvaranjem

navike svakodnevnog namještanja kreveta, pospremanja prostora te čišćenja prema rasporedu zaduženja

poticanje na uključivanje i pomoć u radu Vijeća korisnika, gdje se korisnici prema svojim interesima i mogućnostima uključuju u svakodnevne aktivnosti, pomažući zaposlenicima Centra u organizaciji i provedbi svakodnevnih i specifičnih aktivnosti (primjerice kod obilježavanja različitih događaja)

poticanje na samostalno obavljanje svakodnevnih zadataka, u skladu s dobi i mogućnostima korisnika (npr. obnavljanje voznih karti, sanitarnih knjižica i sl.)

#### Socioemocionalni razvoj

*S ciljem stvaranja preduvjeta za samostalan i produktivan život i rad u zajednici*

**Specifični sadržaji rada su sljedeći:**

- **odnos prema sebi**, kroz stvaranje pozitivne slike o sebi, samoaktivnosti i asertivnosti, razvijanje samostalnosti i prihvaćanje odgovornosti za svoje izbore i postupke

- **odnos prema drugima** – kroz stvaranje odnosa povjerenja i uvažavanja s drugom djecom i odraslima u ozračju spolne i rasne ravnopravnosti, poštovanje autoriteta te stjecanje drugih socijalnih vještina (komunikacijske vještine i vještine nenasilnog rješavanja sukoba); kroz održavanje i osnaživanje emocionalne veze s obitelji i prevladavanje uočenih obiteljskih poteškoća; osobit je naglasak i na stjecanju preduvjeta za podržavajuće partnerske odnose

- **odnos prema vanjskom svijetu** – kroz poticanje pravilnog odnosa prema svojoj, tuđoj i zajedničkoj imovini te ekološke svijesti.

- **razvoj pozitivnih interesa** – kroz poticanje razvoja kreativnosti, te pronalaženje i njegovanje uočenih sklonosti i talenata, a u cilju razvoja kompletne osobnosti i osjećaja vlastite kompetencije.

#### Organizacija slobodnog vremena

*Kako bismo korisnicima ponudili što raznovrsnije aktivnosti u Centru smo organizirali niz slobodnih aktivnosti, a s ciljem poticanja i omogućavanja kreativnog izražavanja u skladu s individualnim sposobnostima i interesima*

* **Organizirane slobodne aktivnosti u Centru:**

1. **Sjedište:**
2. Uđimo u knjižnicu– Jadranka Petrak, odgajateljica
3. Mala, prigodna kreativna radionica i Dramska – Slavka Ceronja, odgajateljica
4. Folklorna, tamburaška i bubnjarska radionica: 3 u 1 – Melita Rukavina, odgajateljica
5. Sportska – Darko Krstin, odgajatelj i Vedran Škugor, ravnatelj
6. Domaćinska – Andrijana Gudlin, odgajateljica
7. Plesna radionica - Alisa Odorčić, odgajateljica
8. **Poludnevni boravci:**

**II./1 – Bistrinci**

1. Sportsko-rekreativna, domaćinska, kreativna i odgojno-obrazovna skupina – Ivana Kopić i Žarko Herceg

**II./2 – Beli Manastir**

1. Novinarska i Dramska – Gordana Vučemilović, odgajateljica
2. Domaćinska – Goran Štrbac, odgajatelj

**II./3 – Antunovac**

1. Sportsko-rekreativna – Snježana Uzelac, odgajateljica

**II./4. – Dalj**

1. Sportsko-rekreativna, domaćinska, kreativna i odgojno-obrazovna skupina – Ivana Milas i Maja Stražanac, odgajateljice

**II./5. – Tenja**

1. Sportsko-rekreativna, domaćinska, kreativna i odgojno-obrazovna skupina – Ines Vidaković I Matea Mijić, odgajateljice
2. **Organizirano stanovanje**
3. Rekreativci i izletnici – Oliver Mišić, odgajatelj
4. Botaničari – Brigita Grabić, odgajateljica
5. Domaćinska I kreativna skupina – Snježana Podraza, odgajateljica
6. Foto I videoradionica – Lorna Rajle, odgajateljica
7. Likovno – kreativna skupina – Karmen Bognar- Palcer, odgajateljica

**U okviru slobodnoga vremena provode se:**

* **slobodne aktivnosti izvan Centra:** posjeti kinu, kazalištu, gradskoj knjižnici, koncertima, sportskim priredbama i natjecanjima, izložbama, odlasci na izlete i rekreaciju u sportske dvorane, terene, kupališta, izletišta, Čepinske Martince i dr.; uključivanje u školu stranih jezika, školu u prirodi, sportske klubove, slobodne aktivnosti u školi i izvan nje, plesnu školu i dr.
* **obilježavanje važnijih državnih i vjerskih blagdana te različitih međunarodnih dana:** poklade, Valentinovo, Uskrs, Dan Centra, Dan grada, Dan državnosti, završetak školske godine, Dječji tjedan, Dani kruha, Sv. Nikola, Božić, Nova godina i dr.
* **obilježavanje rođendana korisnika**, za svakog se korisnika pojedinačno u odjelnim skupinama ili blagovaonici organizira proslava rođendana, uz mogućnost dovođenja prijatelja izvan Centra.

Za korisnike smještene u Organiziranom stanovanju uz povremenu podršku, uz navedeno, skrb obuhvaća i određena specifična područja i sadržaje rada.

#### Vođenje kućanstva

*S ciljem osposobljavanja korisnika za pravilno, samostalno vođenje kućanstva i preuzimanje cjelokupne brige o sebi:*

**Specifični sadržaji rada su sljedeći:**

* **održavanje higijene prostora**, kroz podučavanje specifičnostima kojima korisnici nisu imali priliku ovladati tijekom boravka u ustanovi ( pranje suđa, pranje odjeće)
* **odabir i skladištenje namirnica**, kroz stjecanje vještine pravilnog i ekonomičnog odabira prehrambenih proizvoda te pravilno čuvanje i skladištenje. Korisnici zajedno s odgajateljem prave mjesečni jelovnik na temelju kojega planiraju kupovinu koja se obavlja prema potrebi – više puta mjesečno, osim hrane, samostalno kupuju higijenske i druge svakodnevne potrepštine, a sitni inventar i osnovna sredstva, nakon iskaza potrebe kupuje se uobičajenim propisanim postupkom. Na ovaj način se uistinu osamostaljuju i uče raspolagati novčanim sredstvima.
* **priprema obroka**, kroz podučavanje osnovama kuhanja i pripreme zdravih obroka uz maksimalnu iskoristivost namirnica

- **korištenje energenata**, kroz podučavanje racionalnom korištenju struje, vode, električnih aparata i mogućnostima uštede u kućanstvu

#### Profesionalni razvoj

*S ciljem ispunjavanja svrhe boravka u Stambenoj zajednici, tj. zapošljavanja i štednje za budući samostalan život*

**Specifični sadržaji rada su sljedeći:**

* **pomoć pri ulasku u svijet tržišta rada** – ishođenje radne knjižice, prijava na Zavod za zapošljavanje, praćenje natječaja i prijave na natječaj, pisanje molbi i životopisa
* **pomoć u oblikovanju organizacijski odgovornog ponašanja** – podučavanje pravilnom i odgovornom odnosu prema radnim zadacima i poslodavcu, pravilno raspolaganje osobnim dohotkom i štednja

### Podrška pojedinicima i obiteljima

#### Stručna pomoć i podrška biološkim obiteljima:

- **za vrijeme smještaja djeteta u Centru**, kroz individualni rad s roditeljima tijekom boravka djece u Centru te praćenje i podržavanje kontakata djeteta i roditelja, a u svrhu podizanja kvalitete odnosa roditelj-dijete, osnaživanja roditeljskih kapaciteta i stvaranja uvjeta za povratak djeteta u vlastitu obitelj.

- **praćenje obiteljske reintegracije**, nakon obustave institucionalne skrbi, u suradnji s CZSS realizacija podrške putem kućnih obilazaka, neovisno o dobi djeteta, kroz vrijeme od najmanje 6 mjeseci (praćenje kvalitete roditeljske skrbi, očuvanje i unapređivanje emocionalne povezanosti roditelja i djeteta, jačanje roditeljskih kompetencija)

- **individualni rad s obiteljima korisnika na boravku**, putem kućnih obilazaka te osobnim dolascima roditelja u Centar rad na jačanju roditeljskih kompetencija, na pravovremenom reagiranju na eventualne probleme u ponašanju te podizanju kvalitete odnosa u obitelji, a s ciljem osnaživanja cjelokupne obitelji korisnika uključenih u boravak i prevencije izdvajanja djeteta

#### Posttretmanska skrb korisnicima nakon osamostaljivanja

- kroz praćenje, pomoć i podršku nakon izlaska iz Centra tijekom najmanje godine dana, i više prema potrebi

#### Stručna pomoć i podrška udomiteljskim obiteljima:

-prema sklopljenim protokolima o suradnji s centrima za socijalnu skrb provođenje **osnovnog osposobljavanja udomitelja** s područja nadležnosti CZSS Osijek, Valpovo i Donji Miholjac (jedan ciklus), te proširenje suradnje glede podrške udomiteljima i na ostale centre za socijalnu skrb u Županiji (Đakovo, Našice, Beli Manstir), a temeljem rješenja o priznavanju usluge,

- kroz **individualni savjetodavni rad s udomiteljima i djecom smještenom u udomiteljske obitelji**, osobito u razdoblju prilagodbe, kao i prema potrebi ili na zahtjev Centra za socijalnu skrb Osijek ovaj oblik podrške ostvaruje se uglavnom putem kućnih obilazaka, a udomitelji imaju i mogućnost osobnog dolaska u Centar te dostupnu kontinuiranu podršku putem telefona.

U pružanju usluga podrške udomiteljskoj obitelji trenutno su angažirane socijalna radnica i psihologinja. Podršku posvojiteljima pruža socijalna radnica te prema potrebi psihologinja. Sukladno potrebama korisnika usluga, potrebno je uključiti i ostale stručnjake i unaprijediti međusobnu suradnju (zdravstvo, školstvo, zapošljavanje) i suradnju s organizacijama civilnog društva.

Opći cilj ovih usluga je prevencija i smanjenje institucionalne skrbi u suradnji s centrima za socijalnu skrb kao ravnopravnim partnerima u kreiranju lokalne socijalne politike za skrb o djeci i mladima.

Usluga savjetovanja i pomaganja udomiteljskih obitelji provodi se temeljem rješenja nadležnih Centara s područja Osječko-baranjske i Vukovarsko- srijemske županije. Mobilni timovi pružaju uslugu savjetovanja i pomaganja primarnim i udomiteljskim obiteljima te mladima nakon izlaska iz ustanove te kontinuirano rade na promidžbi udomiteljstva na području OBŽ-a.

# Metode rada

### Grupni rad

Grupni rad provodi odgajatelj svakodnevno u svojoj odgojnoj skupini, a sadržaj rada proizlazi iz trenutnih specifičnih potreba pojedinačnih korisnika ili odgojne skupine. Cilj takvog rada je osiguravanje uspješnog funkcioniranja svakog pojedinca unutar odgojne skupine i Centra u cjelini. Članove grupe se usmjerava na aktivno sudjelovanje u radu, učenje zadovoljavanja vlastitih potreba unutar zajednice na afirmativan način, rješavanje sukoba na nenasilan način, prepoznavanje vlastitih i tuđih emocija te njihovo izražavanje na socijalno prihvatljiv način.

Grupni rad se provodi kroz:

* **grupne sastanke**, koji se održavaju jednom tjedno, a prema potrebi i češće, te se na njima analizira cjelokupni rad u grupi u proteklom tjednu, ocjenjuje učinak grupe i pojedinca, stimulira i korigira rad grupe i pojedinca, stvara pozitivna grupna atmosfera, kohezija i grupna dinamika, a u svrhu afirmacije i uvažavanja unutar grupe, reguliranja grupnog statusa, zajedničkih dogovora oko obveza i slobodnih aktivnosti
* **radne dogovore**, kraće dnevne sastanke na kojima se dogovara o aktivnostima za taj dan
* **analizu glavnih zbivanja**, uz osvrt na događaje u proteklom danu
* **tematske i iskustvene diskusije**, gdje se obrađuju edukativni sadržaji i teme iz svakodnevnog života
* **grupne aktivnosti** koje obuhvaćaju radno-okupacijske aktivnosti, društvene igre, te zabavne i kreativne sadržaje
* **interakcijske igre**, usmjerene na omogućavanje izražavanja vlastite individualnosti i osobnosti, upoznavanje sebe i drugih, spoznaju osobnih potreba, senzibiliziranje i prepoznavanje doživljenih emocija, aktivno učenje i suradnju
* **psihološke grupne radionice**

### Individualni rad

Ciljevi individualnog, kao i grupnog rada postavljaju se pri planiranju individualnog tretmana korisnika te se prema postignućima i aktualnim potrebama dorađuju i prilagođuju.

Individualni rad se provodi kroz:

* **intervju** – prilikom prijema korisnika, a u svrhu međusobnog upoznavanja, utvrđivanja psihofizičkog statusa, poteškoća, razloga smještaja, te upoznavanja s prostorom, kućnim redom i pravilima ponašanja u Centru
* **individualni razgovor** – po zahtjevu korisnika i/ili kod uočenih specifičnih poteškoća koje zahtijevaju tajnost i povjerljivost razgovora i postupanja
* **psihologijska obrada** – nakon prijema, u sklopu redovitog praćenja razine psihomotornog i socioemocionalnog razvoja, osobito kod uočenih specifičnih poteškoća
* **psihološka podrška** – kao individualni rad na tretmanu psihosocijalnih poteškoća utvrđenih prilikom obrade i određenog razdoblja boravka u Centru, a kroz savjetovanje vezano za prevladavanje specifičnih maturacijskih poteškoća i specifičnih problemskih situacija; naglasak je na razvoju samopouzdanja, samokontrole i socijalnih vještina (asertivnost, nenasilno rješavanje problema, komunikacijske vještine)

U radu stručnih radnika zastupljene su sljedeće **klasične odgojne metode i pedagoški postupci:**

- **METODA POTICANJA** – poticaj, obećanje, ocjenjivanje, pohvala, nagrada, ohrabrivanje, motiviranje

- **METODA NAVIKAVANJA** – zahtjev, objašnjenje, vježbanje, kontrola

- **METODA USMJERAVANJA** – objašnjenje, primjer, uvjeravanje

- **METODA SPRJEČAVANJA** – nadzor, upozorenje, opomena, ograničenje zabrana, skretanje zamjenom motiva

- **MODEL PONAŠANJA**

- **STJECANJE UVIDA**

- **OSTALE PEDAGOŠKE METODE**

# Prijem i otpust korisnika

### Prijem u Centar Klasje

Djeca se smještavaju u Centar Klasje isključivo temeljem rješenja centra za socijalnu skrb, na zahtjev ili uz pristanak roditelja prema odredbama Zakona o socijalnoj skrbi, odnosno temeljem sudskog rješenja bez pristanka roditelja prema odredbama Obiteljskog zakona.

Smještaj se ostvaruje dogovorno s centrima za socijalnu skrb, ovisno o potrebama djeteta i mogućnostima Centra Klasje. O prijemu odlučuje **Komisija za prijem i otpust korisnika**, sukladno **donesenom Pravilniku za prijem i otpust korisnika.**

### Otpust iz Centra Klasje

Odluku o otpustu iz Centra Klasje ili promjeni tretmana zajednički donose stručni timovi Centra i nadležnog centra za socijalnu skrb, a po potrebi uključuju se roditelji ili skrbnici, što je u praksi rijetkost.

U pripremi djeteta za otpust i pružanju podrške, osim odgajatelja sudjeluju psiholog i socijalni radnik Centra Klasje, a po potrebi i drugi. Dijete se obavještava o otpustu, objašnjavaju se razlozi, daju informacije o budućim događajima, raspravljaju mogući problemi, tj. pomaže mu se u prihvaćanju novonastale situacije i daju smjernice.

Radi materijalne sigurnosti mladih koji izlaze iz institucionalne skrbi, Hrvatska pošta inicirala je projekt pod nazivom: «Dobri ljudi djeci Hrvatske», nastojeći materijalno osigurati svu djecu bez odgovarajuće roditeljske skrbi koja žive u ustanovama. U navedeni projekt korisnici našeg Centra uključeni su od 2012. godine planira se s istim nastaviti i u sljedećoj godini. Osiguranje se isplaćuje rentno nakon navršene 21. godine života tijekom razdoblja od tri godine.

### Dokumentacija

Pri prijemu djeteta u Centar Klasje, nadležni centar za socijalnu skrb dostavlja potrebnu dokumentaciju: rješenje o smještaju i utvrđenim pravima i obvezama, rješenje o kontaktu s roditeljima, socijalnu anamnezu, domovnicu, rodni list, zdravstvenu i školsku dokumentaciju (za školsku djecu).

Centar Klasje vodi evidenciju i dokumentaciju sukladno Pravilniku o vođenju evidencije i dokumentacije pružatelja socijalnih usluga, te načinu i rokovima za dostavu izvješća (NN 100/15).

Korisnik se upisuje u jedinstvenu Matičnu i Pomoćnu knjigu te se otvara dosije korisnika. Vodi se Knjiga dnevne evidencije, Knjiga odsutnosti iz Centra, Kartoteka osobnih listova korisnika, Knjiga dnevne evidencije, Knjiga evidencije o kontaktima, evidencija odjeće i obuće, evidencija pomoći za osobne potrebe korisnika te evidencija za slučaj nasilja i zlostavljanja sukladno utvrđenom Protokolu.

Sukladno navedenom Pravilniku o korisnicima se vode: Dosije korisnika, Planovi i programi rada stručnih radnika, Izvješća i Zapisnici.

Zdravstvena, pedagoška i ostala dokumentacija čuva se za vrijeme trajanja smještaja, a poslije prekida dostavlja osobi ili instituciji koja je preuzela skrb, ili samom korisniku ako napušta Centar Klasje nakon završetka školovanja i tretmana.

Interna dokumentacija (liste praćenja, zaduženja, bilješke i dr.) te preslici osobnih i školskih dokumenata se arhiviraju.

Usluga savjetovanja i pomaganja primarnim, udomiteljskim i posvojiteljskim obiteljima, kao i pojedincima nakon izlaska iz skrbi, evidentira se u obrascima podrške, a vodi se sljedeća evidencija i dokumentacija: Evidencija zaprimljenih zahtjeva, Upisnik korisnika, Dosije korisnika, Izvješće o provedenoj usluzi.

Centar redovito vodi i drugu potrebnu dokumentaciju: godišnji, mjesečni i tjedni plan stručnih radnika, individualni plan rada za svakog korisnika, svaki stručni radnik vodi dnevnik rada (medicinske sestre, predškolski odgajatelji, odgajatelji, psiholozi, socijalni radnici), vode se i zapisnici sa stručnih vijeća i timova te druga potrebna dokumentacija.

Također, aktivnosti volontera bilježe se u za to predviđene obrasce.

# Stručna tijela Centra Klasje

Stručna su tijela ustanove:

* **Stručno vijeće** kojeg čine: 2 socijalna radnika, 2 psihologa, medicinska sestra, 1 predškolski odgajatelj, 3 odgajatelja (1 školski – Ružina 32, 1 školski – Zagrebačka 5, 1 predstavnik poludnevnih boravaka)
* **Stručni timovi** koje čine: psiholog i socijalni radnik (u rad stručnog tima se uključuju odgajatelji i medicinske sestre)
* **Tim za kvalitetu** kojeg čine: psiholog/voditelj, socijalni radnik/voditelj, medicinska sestra i dva odgajatelja
* **Tim za transformaciju** kojeg čine: ravnatelj, predstojnik podružnice, voditelj, psiholog i dva odgajatelja, u cilju brže i uspješnije transformacije proširen je tim za transformaciju.
* **Stručni kolegij** kojeg čine voditelji odjela, predstojnik i ravnatelj
* **Komisija za prijem i otpust korisnika** kojeg čine po tri stručna radnika na razini Sjedišta i Podružnice Centra (soc. radnik, psiholog i odgajatelj/med. sestra)

### Participacija korisnika u radu Centra Klasje

Korisnici u radu Centra Klasje sudjeluju putem tjednih grupnih sastanaka, mjesečnog sastanka predstavnika grupe s ravnateljicom te mjesečnih sastanaka Vijeća korisnika. Rad Vijeća utvrđen je Poslovnikom o radu Vijeća korisnika. Vijeće čine sva djeca starija od 10 godina i mlađe punoljetne osobe na smještaju u Centru Klasje.

Korisnici sudjeluju u provođenju programa rada Centra Klasje, kreiraju slobodne aktivnosti u ustanovi i izvan nje neposredno, na sjednicama Vijeća ili ostvaruju svoja prava posredno preko predstavnika na sastancima s ravnateljom.

# Suradnja

Centar Klasje ostvaruje dobru suradnju s lokalnom zajednicom i dionicima koji sudjeluju u odgojno-obrazovnom, zdravstvenom, socijalnom segmentu života naših korisnika. Tijekom 2022. godine planiran je nastavak suradnje sa svima koji posredno ili neposredno utječu na kvalitetu života djece u Centru Klasje.

Stručni radnici Centra nastoje kontinuirano surađivati s roditeljima djece glede zajedničkog odgojnog rada. Također, u poboljšanju kvalitete života korisnika sustavno sudjeluju i nadležni centri za socijalnu skrb, škole i predškolske ustanove, zdravstvene i kulturne ustanove te sportski klubovi.

Centar aktivno surađuje i s brojnim udrugama s područja Grada, Županije i RH, a u život i rad Centra uključen je velik broj volontera. Udruga Zrno vrlo aktivno i kontinuirano brine o našim korisnicima. Mjesečno im osigurava dodatan džeparac, a dinamika ovisi u količini sredstava i dogovoru sa stručnim radnicima Centra.

Sredstva javnog priopćavanja također su kontinuirano prisutna u Centru (radio i TV postaje, javna glasila) i prate sva za nas važna zbivanja, s ciljem informiranja javnosti, osvještavanja i boljeg razumijevanja problema djece koja odrastaju u Centru.

Korisnici sudjeluju u javnom životu grada na javnim priredbama i kulturnim manifestacijama organiziranima u gradu. U sljedećoj godini planira se i nastavak suradnje s dječjim domovima/centrima iz Vinkovaca, Slavonskog Broda, Lipika i Siska u organizaciji sportskih susreta korisnika te ljetovanja i zimovanja djece.

Tijekom 2022. godine planira se suradnja sa sljedećim institucijama i pojedincima, a u svrhu poboljšanja kvalitete života i rada u Centru:

* CZSS, kontinuirano
* Obiteljski centar Osijek
* Roditelji, kontinuirano
* Ured pravobraniteljice za djecu
* Škole i vrtići, kontinuirano
* Centar za nestalu i zlostavljanu djecu
* Centar za prevenciju ovisnosti
* NK Osijek – rođendanski darovi za svakog korisnika i druge aktivnosti
* Udruga Breza
* Volonterski centar Osijek
* P.G.D.I. Beli Manastir
* Gradska i sveučilišna knjižnica Osijek, Gradska knjižnica Beli Manastir, Gradska knjižnica i čitaonica Belišće
* Rođendanska čarolija
* PU Osječko-baranjska
* Grad Osijek, Grad Beli Manastir, Grad Belišće, Općina Antunovac, Osječko-baranjska županija
* Nevladine organizacije, kontinuirano
* Dječji domovi i Centri za pružanje usluga u zajednici (Split, Vinkovci, Slavonski Brod, Lipik, Pula, Lovran i dr.)
* Odgojni domovi (Dom za odgoj djece i mladeži Osijek i dr.)
* Dječji domovi u susjednim zemljama regije (Mladinski dom Maribor Slovenija)
* Filozofski fakultet Osijek, Ekonomski fakultet Osijek i dr.
* Hrvatski zavod za zapošljavanje
* Poslovni sektor
* Javne ustanove: KBC Osijek, Dom zdravlja, SUVAG i dr.
* Mediji – kontinuirano
* Volonteri i građani pojedinci

# Stručno usavršavanje i osnaživanje radnika

Stručni radnici, ravnatelj i računovodstveni i pomoćno-tehnički radnici Centra tijekom 2022. godine nastavit će s usavršavanjem. Kao i dosad, praksa je da se sukladno organizacijskim mogućnostima, radnike redovito uključuje u edukaciju i usavršavanje s ciljem podizanja kvalitete rada i unaprjeđenja pružanja usluga našim korisnicima.

Kako već godinama radimo s minimalnim brojem radnika, nerijetko s većim brojem korisnika nego što nam je kapacitet i na brojnim lokacijama, izazovi su sve veći te je razina svakodnevnoga stresa iznimno velika, prepoznali smo potrebu za osnaživanjem radnika kroz team-building. Tijekom 2022. godine planira se team-building za sve radnike Centra, a s obzirom na specifičnost djelatnosti, provest će se u dvjema skupinama kako bi korisnici, kao i uvijek, imali svu potrebnu skrb.

# Osiguranje kvalitete

Osiguranje kvalitete našega rada i uvjeta života naših korisnika postiže se uspješnim upravljanjem koje počiva na kontroli kao mehanizmu osiguranja pravilne upotrebe sredstava, poštivanja pravila ustanove te organizacije i usklađenosti naših mogućnosti i očekivanja.

Kvaliteta usluga osigurava se kontinuiranim radom: **Tima za kvalitetu, Tima za implementaciju HACCP sustava, Komisije za unutarnji nadzor, Stručnoga vijeća, Stručnoga tima, Stručnog kolegija te Tima za transformaciju.**

Sukladno Zakonu o pravu na pristup informacijama i zaštiti osobnih podataka Centar na svojoj internetskoj stranici ima Katalog informacija koji će se tijekom 2020. redovito ažurirati.

# Evaluacija uspješnosti tretmana

### Evaluacija uspješnosti tretmana za svakog pojedinog korisnika odvija se kroz:

* evaluaciju individualnih planova tretmana korisnika prema predviđenim rokovima izvršenja
* pisanje polugodišnjih izvješća o korisnicima centrima za socijalnu skrb
* primjenu upitnika i skala procjene

### Evaluacija uspješnosti stručnog rada

* mjesečna realizacija planova
* ocjenjivanje stručnih radnika

Vrednovanje stručnih radnika provodi se u skladu s Pravilnikom o razini, odgovarajućem zvanju i načinu unapređenja stručnih radnika u djelatnosti socijalne skrbi (NN br. 66/15).

Stručno znanje, učinkovitost i poštivanje profesionalne etike i obveza iz radnog odnosa stručnih radnika ustanova socijalne skrbi ocjenjuju se prema sljedećim kriterijima:

* Stručnost, kreativnost i samoinicijativnost u obavljanju poslova,
* Kvaliteta i opseg obavljenih poslova i pridržavanje zadanih rokova u obavljanju poslova,
* Stručno usavršavanje (sudjelovanje na stručnim savjetovanjima uz pisani stručni rad i objavljivanje stručnih radova),
* Poštivanje radnog vremena.

### Evaluacija rada Centra provodi se kroz:

* Unutarnji nadzor
* Anketa o zadovoljstvu korisnika
* Kvartalna i godišnja financijska izvješća
* Fiskalna odgovornost

Instrumenti i tehnike vrednovanja

* Analiza pedagoške dokumentacije
* Neposredni uvid u rad odgajatelja
* Upitnici
* Statistička obrada podataka

# Investicije

Tijekom 2022. godine planira se:

* Krajem 2019. odobren nam je ESF projekt pod nazivom Podržimo i osnažimo dijete i obitelj čija će provedba trajati 3 godine. Iz projektnih je sredstava kupljeno dva osobna automobila: 1 sa 7 i jedno s 5 sjedala.
* Uspješno smo pokrenuli ERDF projekt pod nazivom Zaslužujemo najbolje iz čiji se sredstava odvija rekonstrukcija/izgradnja i opremanje na 7 lokacija.
* Planirano je sljedeće:

1. Zagrebačka 5 – rekonstrukcija i opremanje prostora za pružanje usluga rane intervencije i savjetovanja i pomaganja na 1. katu i u potkrovlju te uređenje

dječjeg igrališta u dvorištu, senzomotoričkog parka

2. Čepinski Martinci – rušenje, izgradnja i opremanje kuće i okućnice, završetak radova

3. Tenja – adaptacija i opremanje prostora

4. Dalj – adaptacija i opremanje prostora

5. Rovinjska 2 - adaptacija i opremanje prostora

6. Opatijska 16 - adaptacija i opremanje prostora

7. Trg Lj. Gaja 8 - adaptacija i opremanje prostora

U 2022. planirali smo nabavu nefinancijske imovine, financirano od strane nadlležnoga Ministarstva, kako slijedi:

1. Zamjena dotrajalih klima uređaja – 30.000,00 kn
2. Pumpe za sustav grijanja – 40.000,00 kn
3. Dodatna ulaganja u objekte na lokacijama:
4. Zagrebačka 5 – 150.000,00 kn
5. Ružina 32 – 80.000,00 kn

# Plan događanja za 2022. godinu

|  |  |
| --- | --- |
| Mjesec | Događanje |
| Siječanj | 10.1. Svjetski dan smijeha  21.1. Međunarodni dan zagrljaja |
| Veljača | 14.2. Valentinovo – veselica  20.2. Svjetski dan socijalne pravde  27.2. Sportski susreti dječjih domova/centara –Vinkovci- odbojka |
| Ožujak  Travanj | 8.3.Međunarodni dan žena - obilježavanje  19.3. Dan očeva  20.3. Svjetski dan pripovijedanja  20.3. Svjetski dan oralnog zdravlja  21.3. Pozdrav proljeću  22.3. Svjetski dan voda  27.3. Svjetski dan kazališta  Sportski susreti dječjih domova/centara –Sisak, plivanje |
| Svibanj | 1.4. Svjetski dan šale  2.4. Međunarodni dan dječje knjige – posjet knjižnici  7.4. Svjetski dan zdravlja  Sportski susreti dječjih domova/centara –Osijek,košarka  8.4. Svjetski dan Roma – radionice – prezentacija romskih običaja  17.4. Uskrs  22.4. Dan planeta Zemlja – sudjelovanje na manifestaciji na  Trgu A. Starčevića  23.4. Svjetski dan knjige – posjet knjižnici, radionice  29.4. Međunarodni dan plesa – afirmacija plesa – dolazi nam  u posjet plesni klub  30.4. Međunarodni dan odgoja bez batina  -sportski susreti 6 dječjih domova/centara – Koprivnica, atletika |
|  | 1.5. Međunarodni praznik rada – izlet u prirodu s korisicima  15.5. Međunarodni dan obitelji  18.5. Međunarodni dan muzeja – posjet muzeju - radionice  29.5. Svjetski dan sporta – Sportski dan  31.5. Svjetski dan nepušenja - radionica |
| Lipanj | 5.6. Dan zaštite okoliša  14.6. Svjetski dan darivatelja krvi  11.6. Tijelovo  21.6. Prvi dan ljeta  22.6. Dan antifašističke borbe  25.6. Dan državnosti |
| Srpanj | 6.7. Međunarodni dan poljubaca  16.7. Dan biciklista  Ljetovanje korisnika – Pula, Kaštela ili neka druga lokacija  - Odlazak na svjetsko nogometno prvenstvo dječjih domova u Poljsku |
| Kolovoz | Ljetovanje korisnika – smještaj i PB  2.8. Turnir u nogometu  5.8. Dan domovinske zahvalnosti  12.8. Međunarodni dan mladih  15.8. Velika Gospa |
| Rujan | 8.9. Svjetski dan pismenosti  Sportski susreti dječjih domova/centara –Sl. Brod, nogomet  21.9. Međunarodni dan mira  23.9. Pozdrav jeseni – na imanju u Čepinskim Martincima/Belom Manastiru |
| Listopad | 1.10. Dan starijih osoba  2.-8-10. Dječji tjedan – razne aktivnosti u suorganizaciji  Ureda pravobraniteljice u Osijeku  Dani zahvalnosti za plodove zemlje – Dani kruha  4.10. Dan Centra – proslava 153. Obljetnice postojanja Centra različite aktivnosti tijekom čitavoga tjedna  8.10. Dan neovisnosti  11.10. Međunarodni dan djevojčica  16.10. Svjetski dan hrane  20.10. Dan jabuka – posjet voćnjaku  31.10. Međunarodni dan štednje – u posjetu banci  Sportski susreti dječjih domova/centara –Lipik, stolni tenis |
| Studeni | 1.11. Svi sveti  2.11. Dušni dan  10.11. Svjetski dan mladeži  16.11. Međunarodni dan tolerancije - radionice  17.11. Svjetski dan nepušača  Mjesec borbe protiv ovisnosti (alkoholizam, pušenje, droge)  18.11. Sjećanje na Vukovar – odlazak u Vukovar, paljenje  svijeća na Vukovarskoj cesti u Osijeku  20.11. Međunarodni dan djeteta - učimo o svojim pravima  21.11. Svjetski dan televizije – posjet HRT Studio Osijeku/  OSTV ili Slavonskoj televiziji |
| Prosinac | 2.12. Dan grada Osijeka  3.12. Međunarodni dan invalida  6.12. Sv. Nikola – priredba  7.12. Međunarodni dan civilnog zrakoplovstva – posjet Športskoj zračnoj luci Osijek  10.12. Dan prava čovjeka  11.12. Dan UNICEF-a  13.12. Sv. Lucija  22.12. Prvi dan zime  Božićni sajam – Advent u gradu  Advent u Zagrebu i posjet imanju Salaj  Božićna priredba |

# Transformacija ustanove

U skladu s Individualnim planom transformacije i deinstitucionalizacije donesenim i odobrenim u travnju 2018. od strane nadležnoga Ministarstva, planirano je širenje usluga i otvaranje novih lokacija na kojima će se pružati izvaninstitucijske usluge.

Provedba akcijskoga plana ovisi o projektima. Odobren nam je ESF projekt Podržimo i osnažimo dijete i obitelj, a krajem 2019. krenuli smo s aktivnostima. Zaposlena je radnica na pola radnoga vremena i proširen je kapacitet s 5 na 10 korisnika poludnevnoga boravka u Bistrincima.

Tijekom 2022. planiran je nastavak provođenja kampanje i promoviranja udomiteljstva na području OBŽ-a te širenja mreže usluga kroz uslugu savjetovanja i pomaganja primarnih i udomiteljskih obitelji s ciljem jačanja istih i smanjenja broja korisnika na institucionalnom smještaju. Od travnja planirano je otvaranje i širenje usluge poludnevnoga boravka na lokacije Dalj i Tenja te prijem 20ak novih korisnika. Nadalje, planirane su nastavak edukacija i studijska putovanja s ciljem jačanja kapaciteta stručnih radnika te unaprjeđenja svih usluga koje Centar nudi.

Kroz projekt Zaslužujemo najbolje planirano je završetak adaptacija na svim lokacijama, dinamički ovisno o trajanju radova. Planirano je opremanje svih 7 lokacija, te kupovina potrebne IT opreme. Sa završetkom adaptacija i opremanjem, prostori će biti spremni za početak pružanja usluga.

**Prioriteti i ciljevi procesa transformacije za 2022. godinu:**

* Širenje usluge Savjetovanja i pomaganja biološkim, udomiteljskim i posvojiteljskim obiteljima (dobivanje rješenja nadležnih CZSS); individualni rad s roditeljima koji će provoditi mobilni stručni tim; grupni rad s roditeljima – radionice za roditelje, škola roditeljstva i sl. – zapošljavanje 2 mobilna tima (2 psihologa i 2 socijalna radnika)s projekta na neodređeno.
* Širenje usluge poludnevnoga boravka na područje Općine Dalj (mjesta Dalj, Erdut i Aljmaš) te Gradskog odbora Tenja. Planirani početak provedbe usluge u punom kapacitetu je travanj 2022. Planirani broj korisnika je 20 po lokaciji, ukupno 40 korisnika s kojima će raditi po 2 stručna radnika – odgojitelja na svakoj lokaciji, ukupno 4 radnika. Sredstva za plaće radnika osigurana su iz ESF projekta Podržimo i osnažimo dijete i obitelj, te je nakon isteka projekta plan zaposliti djelatnike na neodređeno.
* Završetak adaptacije triju stanova u vlasništvu MDI-a za pružanje usluga organiziranoga stanovanja uz povremenu podršku te organiziranoga stanovanja uz sveobuhvatnu podršku, opremanje I početak pružanje usluga u njima.
* Širenje mreže socijalnih usluga – usluga rane intervencije

Stvaranje preduvjeta (kadrovskih i prostornih) za početak pružanja usluge rane intervencije na lokaciji Zagrebačka 5 za korisnike s područja Osječko-baranjske županije. Početak pružanja uslugu planiran je za kraj 2022. Godine, ovisno o izvođenju radova na lokaciji I opremanju iste.

* Rušenje, izgradnja i opremanje kuće u Čepinskim Martincima radi pružanja usluge organiziranoga stanovanja uz sveobuhvatnu podršku – ERDF project (dinamika kao u stavci 4).

**Centar za pružanje usluga u zajednici Klasje**

**Ružina 32**

**31000 Osijek**



**PLAN i PROGRAM**

**rada Podružnice Centra za pružanje usluga u zajednici Klasje Osijek**

**za 2022. godinu**

# Podružnica Centra za pružanje usluga u zajednici Klasje Osijek

# Opći podatci o Podružnici

Centar za pružanje usluga u zajednici Klasje Osijek ima Podružnicu koja se nalazi u Osijeku, Zagrebačka 5. Podružnica nema status pravne osobe pa prava i obveze koje nastanu njenim djelovanjem u pravnom prometu stječe Centar. Podružnica je upisana u sudski registar i u upisnik ustanova socijalne skrbi pod nazivom Podružnica Osijek. Podružnicu vodi predstojnica, Marija Ozdanovac, dipl. soc. radnica.

U Podružnici je na dan 31.12.2021. godine smješteno 31 korisnik na dva Odjela i tri stambene jedinice:

**U prizemlju Podružnice je smješteno 15-ero djeca jasličkog uzrasta u dvije skupine.** Kapacitet je 10-ero djece do 3 godine života, u dvije skupine. Zbog prekapacitiranosti Predškolskog odjela nismo mogli premjestiti dvoje djece iz Jasličke skupine u Predškolsku skupinu nakon navršene treće godine života. U rad s djecom su uključene tri predškolske odgajateljice i četiri medicinske sestre. Zbog nemogućnost organiziranja smjena na toliki broj djece privremeno su zaposlene još 3 medicinske sestre na godinu dana. Prostor je prilagođen uzrastu djece koja su tu smještena. S odjela se direktno izlazi na terasu i dvorište u kojem je travnjak, pješčanik, ljuljačke i ostale sprave za igru djece jasličke i predškolske dobi. Na taj način je omogućeno da mala djeca i prije i poslije podne borave vani, što ima višestruku korist: na zraku su i za vrijeme lijepog vremena i za vrijeme kiše i snijega (obožavaju branje cvijeća na travnjaku, tapkanje po lokvama vode za kišnih dana ili sanjkanje, grudanje i pravljenje snjegovića zimi); razvijaju motoričke sposobnosti već u najranijoj dobi penjući se na sprave, spuštajući se niz tobogan, vozeći guralice i bicikliće; stječu sigurnost ljuljajući se na ''konjiću'' i ljuljački; veća djeca razvijaju kreativnost praveći figure u pješčaniku, a manja djeca razvijaju motoričke sposobnosti koristeći lopatice, grabljice, kantice i ostale rekvizite prilagođene njihovom uzrastu).

**Na prvom katu je smješteno 14-ero djece predškolske dobi** (od 3 do 7 godina života). Kapacitet skupine je 7 korisnika. Ova stambena jedinica ima lijepu, veliku, svijetlu i prozračnu igraonicu koja je opremljena svim sadržajima primjerenim djeci ovog uzrasta, dvije spavaonice, sanitarni čvor primjeren dobi djece te hodnike. Četvero djece je uključeno u dječji vrtić ''Jabuka'', a jedno dijete je uključeno u dječji vrtić ''Stribor'' u Osijeku.

**Na polukatu je stambena jedinica za smještaj trudnica ili roditelja s djetetom do godinu dana života na kojem su smještene dvije majke s dvoje djece do godinu dana života.** Istočno od Zagreba, naš Centar je jedina ustanova koja zbrinjava trudnice i roditelja s djetetom do godine dana života. Ova stambena jedinica ima opremljenu kuhinjicu, dnevni boravak s blagovaonicom, dvije spavaonice i sanitarni čvor. Majke same mogu pripremati manje obroke, a kuhanu hranu za sebe i djecu donose iz kuhinje. Ukoliko ne doje, za dojenčad same pripremaju hranu na bočicu. Pokušava ih se osamostaliti u pripremanju kompletnih obroka za sebe i djecu kako bi se što manje oslanjale na gotove obroke i osposobile za preuzimanje skrbi o djetetu nakon izlaska iz ustanove. Same peru rublje, glačaju, uređuju prostor u kojem žive. O stambenoj jedinici brine jedna medicinska sestra, a stručni tim Podružnice i ostali zaposlenici su im na raspolaganju za sve njihove potrebe.

U skladu s procesom transformacije i deinstitucionalizacije Ustanove, 2013. godine je smanjen kapacitet djece od 0 do 3 godine s 10 na 5 korisnika što se ubrzo pokazalo nedovoljnim, jer smo mi jedina ustanova istočno od Zagreba koja je primala djecu tog uzrasta. Poznato je da se broj udomitelja za djecu smanjuje te su Centri za socijalnu skrb u većini slučajeva primjenjivali mjeru žurnog izdvajanja, koja se nakon zakonskog roka pretvarala u privremeni smještaj u našoj ustanovi iz razloga nemogućnosti iznalaženja drugog rješenja. Tako je skupina bila konstantno prekapacitirana djecom, a podkapacitirana stručnim kadrom te smo, uz suglasnost Ministarstva, 2019. godine vratili prijašnji kapacitet (dvije skupine po petero djece od 0 do 3 godine) i zaposlili dvije predškolske odgajateljice i dvije medicinske sestre. Unatoč tome skupine su i dalje, tijekom godine većinu vremena prekapacitirane. Tijekom 2022. godine će se prenamijeniti prostor na drugom katu za usluge rane intervencije, a prostor na trećem katu za usluge savjetovanja i pomaganja primarnim, udomiteljskim i posvojiteljskim obiteljima. Radovi su započeli krajem 2021. godine.

U hitnim slučajevima primamo djecu i tijekom noći, vikendima, blagdanima i praznicima, odnosno za vrijeme dežurstva djelatnika Centra za socijalnu skrb, a uz asistenciju policije. Tijekom noći o djeci i zgradi brine noćni odgojitelj koji je zadužen za Predškolsku skupinu i stambenu jedinicu za trudnice i majke s djetetom do godinu dana života te medicinska sestra koja brine o djeci dojenačke i jasličke dobi. Medicinske sestre rade u tri smjene prema rasporedu, a predškolske odgajateljice rade u dvije smjene prema rasporedu, kao i kuhari. Pralja, spremačica, servirka, socijalna radnica, psihologinja i predstojnica rade u prvoj smjeni, a glavna medicinska sestra također radi u prvoj smjeni, ali s medicinskom sestrom, koja je zadužena za trudnice i majke s djecom daje slobodne dane noćnom odgajatelju koji je zadužen za predškolsku skupinu i stambenu jedinicu za trudnice i majke s djecom.

Podružnica ima vlastitu kuhinju s blagovaonicom te praonicu rublja, priručnu ambulantu, podrumski prostor za mjesečne potrebe Podružnice, bicikle i ostale potrepštine, šupu za skladištenje zaliha krumpira, kupusa i sl. te dvorišnu dvoranu za slobodne .

Zgrada u kojoj djelujemo je stara 91 godinu i vizualno je uklopljena u stil gradnje ostalih obiteljskih vila u Zagrebačkoj ulici. Ispred i oko zgrade je cvjetnjak, a iza zgrade je dvorište za igru djece. U neposrednoj blizini Podružnice se nalazi nekoliko parkova s ljuljačkama i ostalim sadržajima za djecu te gradsko klizalište, nogometno igralište, vrtići, Dom zdravlja, ljekarna, pošta, gradska knjižnica, kino dvorane, tramvajska i autobusna linija, šetnica uz Dravu i još mnogo sadržaja koji su potrebni našoj djeci, trudnicama i majkama.

Troškovi smještaja svih korisnika, koji su trenutno na smještaju u Podružnici, tereta sredstva proračuna RH, a sredstvima donacije se povećava kvaliteta usluga i materijalnog stanja Podružnice i cijele Ustanove.

# Misija i vizija

### Misija

* **Zaštita i podrška djece i mladih bez odgovarajuće roditeljske skrbi te osnaživanje obitelji provedbom različitih programa koji će osigurati kvalitetan, stabilan i ispunjen život djece, mladih i njihovih obitelji.**

### Vizija

* Omogućiti svakom djetetu sigurno odrastanje u okružju ispunjenom ljubavlju i brigom.

# Djelatnost Podružnice

U Podružnici se pruža usluga smještaja djeci bez roditelja ili bez odgovarajuće roditeljske skrbi od 0 do 7 godine života te usluga smještaja trudnicama i roditelju s djetetom do godine dana života. Nakon završetka građevinskih radovana drugom i trećem katu u Podružnici će se pružati usluge rane intervencije te usluge savjetovanja i pomaganja primarnim, udomiteljskim i posvojiteljskim obiteljima.

# Ustroj Podružnice

U Podružnici su ustrojena dva odjela:

1. Odjel za djecu jasličke dobi, trudnice ili roditelja s djetetom do godine dana života
2. Odjel za djecu predškolskog uzrasta i ranu intervenciju

Voditeljica Odjela za djecu jasličke dobi, trudnice ili roditelja s djetetom do godine dana života je Marijana Hanić, predškolska odgajateljica.

Voditeljica Odjela za djecu predškolskog uzrasta i ranu intervenciju je Ana Maras, bacc. med. tehn.

Voditeljica Ustrojbene jedinice prehrambenih i pomoćno-tehničkih poslova je Željka Lončar koja organizira rad prehrambenog osoblja (kuhari, servirka) i pomoćno tehničkog osoblja od kojih neki rade dio vremena u Podružnici, a dio u Sjedištu i ostalim jedinicama ustanove.

# Podatci o korisnicima (ukupan broj korisnika po vrsti usluge, broj zaprimljenih zahtjeva odnosno rješenja, strukturi korisnika po dobi, spolu, vrsti usluge, dužina boravka)

**Podružnica, Zagrebačka 5**

### Broj korisnika po vrsti usluge, kategoriji i ukupan kapacitet

|  |  |  |  |  |  |
| --- | --- | --- | --- | --- | --- |
| Broj korisnika | | Odjel beba | Predškolska skupina | Odjel mama s djetetom do 1. godine života | Ukupno |
| 31.12.  2021. | djeca | 16 | 11 | 3+1 | 31 |
|  | Mame + dijete |  |  | 1+1 |  |
| Max.  kapacitet | djeca | 10 | 7 | 4+4 | 25 |

|  |
| --- |
|  |

### Broj zaprimljenih zahtjeva i rješenja tijekom 2021. godine

|  |  |  |  |  |
| --- | --- | --- | --- | --- |
| VRSTA USLUGE | KAPACITET | BROJ KORISNIKA  31.12.2021. | BROJ ZAPRIMLJENIH ZAHTJEVA U 2021. | BROJ REALIZIRANIH ZAHTJEVA U 2021. |
| SMJEŠTAJ (uključuje sve odjele) | 25 | 31 | 104 | 40 |
|  |  |  |  |  |

### Struktura, dob, spol korisnika (31.12.2021.)

|  |  |  |
| --- | --- | --- |
| **Spol** | **dob** | **ukupno** |
| **3 do 7 godina** |
| **Predškolska skupina** |  |  |
| muški | 3 |  |
| ženski | 8 |  |
| **UKUPNO** | **11** |  |

#### Struktura, dob, spol korisnika (31.12.2021.) (odjel beba)

|  |  |  |
| --- | --- | --- |
| **Spol** | **dob** | **ukupno** |
| **0 do 3 godina** |
| **Odjel beba** |  |  |
| muški | 7 |  |
| ženski | 9 |  |
| **UKUPNO** | **16** |  |

### Dužina boravka korisnika

|  |  |  |
| --- | --- | --- |
| **Trajanje usluge** | **Broj korisnika** | **Broj dana** |
| **smještaj**  **(3-7 godina)** | **smještaj**  **(3-7godina)** |
| do 6 mj | 4 | 452 |
| 6 mj do 1 god | 1 | 250 |
| 1 do 2 god | 3 | 1763 |
| 2 do 3 god | 1 | 893 |
| 3 do 4 god | 2 | 2324 |
| 4 do 5 god | - |  |
| 5 do 7 god | - |  |
| 7 do 10 god | - |  |
| više od 10 god | - |  |
| **UKUPNO** | **11** | **5682** |
| PROSJEČNI BROJ GODINA | | **1,41** |

* + 1. Dužina boravka korisnika

|  |  |  |
| --- | --- | --- |
| **Trajanje usluge** | **Broj korisnika** | **Broj dana** |
| **smještaj**  **(0-3 godina)** | **smještaj**  **(0-3 godina)** |
| do 6 mj | 4 | 689 |
| 6 mj do 1 god | 6 | 1349 |
| 1 do 2 god | 4 | 2246 |
| 2 do 3 god | 1 | 893 |
| 3 do 4 god | 1 | 1110 |
| 4 do 5 god | - |  |
| 5 do 7 god | - |  |
| 7 do 10 god | - |  |
| više od 10 god |  |  |
| **UKUPNO** | **16** | **6287** |
| PROSJEČNI BROJ GODINA | | **1,07** |

# Oblikovanje stambenog i životnog prostora

Stambeni i životni prostor je opisan u općim podatcima Podružnice te u pojedinačnim planovima Odjela.

# Podatci o radnicima

Tablica sistematiziranih radnih mjesta i stvarnih izvršitelja (31.12.2021.)

|  |  |  |
| --- | --- | --- |
| Naziv radnog mjesta | Broj izvršitelja | Stvarno stanje |
| 1. Ravnatelj | 1 | 1 |
| 1. Predstojnik Podružnice | 1 | 1 |
| 1. Stručni radnik I. vrste - socijalni radnik | 6 | 5 |
| 1. Stručni radnik I. vrste – psiholog | 6 | 4 |
| 1. Stručni radnik I. vrste – logoped | 1 | 0 |
| 1. Stručni radnik I. vrste -rehabilitator | 1 | 0 |
| 1. Stručni radnik II. vrste – fizioterapeut | 1 | 1 |
| 1. Stručni radnik I. vrste - socijalni pedagog | 1 | 0 |
| 1. Stručni radnik I. vrste – odgajatelj | 33 | 25 |
| 1. Stručni radnik I. vrste - odgajatelj predškolskog odgoja | 2 | 1 |
| 1. Stručni radnik II. vrste – odgajatelj predškolskog odgoja | 11 | 8 |
| 1. Medicinska sestra/tehničar | 7 | 8 |
| 1. Stručni radnik II. vrste – glavna medicinska sestra/tehničar | 1 | 1 |
| 1. Stručni suradnik u odgoju | 1 | 0 |
| 1. Radni instruktor | 1 | 1 |
| 1. Voditelj računovodstva | 1 | 1 |
| 1. Računovodstveni referent | 2 | 1 |
| 1. Administrativni referent | 1 | 1 |
| 1. Ekonom | 1 | 0,5 |
| 1. Skladištar | 1 | 0,5 |
| 1. Vozač | 2 | 0,5 |
| 1. Kućni majstor | 2 | 1 |
| 1. Kuhar | 6 | 4 |
| 1. POMOĆNI RADNIK – Pomoćni radnik u kuhinji | 2 | 1 |
| 1. POMOĆNI RADNIK – Čistačica | 3 | 2 |
| 1. POMOĆNI RADNIK – Pralja | 2 | 1 |
| 1. POMOĆNI RADNIK - Servirka | 1 | 1 |
| UKUPNO | 98 | 70,5 |

# Područja i sadržaji rada

### Korisnici na smještaju

Podružnica pruža kompletnu skrb o korisnicima, a ta skrb obuhvaća sljedeća područja i sadržaje rada:

#### Briga o zdravlju,

*S ciljem očuvanja zdravlja i sprječavanja bolesti. Specifični sadržaji rada su sljedeći:*

- **osiguravanje primjerene zdravstvene zaštite** provodi se redovitim odlascima na preventivne liječničke preglede, cijepljenjem prema kalendaru, kao i odlascima liječniku i stomatologu u slučaju bolesti te uzimanjem propisane terapije. Za djecu jasličke dobi specifično je redovito praćenje razine psihomotornog razvoja, kako bi se što prije započelo s tretmanom kod uočenih poteškoća.

\* Zdravstvena se zaštita provodi neposredno prema korisnicima na smještaju, a posredno putem podrške i savjetovanja roditelja za vrijeme boravka djece u obitelji, a prema sudskom rješenju. Trudnice i majke redovito odlaze na ginekološke preglede te se educiraju o tijeku trudnoće, porodu, dojenju i brizi o novorođenčetu,

- **osiguravanje pravilne prehrane** provodi se stvaranjem navike redovitog uzimanja svih obroka te razvojem svijesti o potrebi pravilne i zdrave prehrane. Trudnice i majke se potiče na planiranje i racionalno korištenje nabavljenih namirnica, uči ih se pripremanju obroka u skladu s njihovim kapacitetima te o važnosti pravilne i uravnotežene prehrane, kako bi nakon izlaska iz skrbi mogle samostalno voditi domaćinstvo i racionalno upravljati kućnim budžetom,

- **održavanje osobne higijene** - korisnike se potiče na svakodnevno održavanje osobne higijene, njegu kose, lica, tijela, zuba,

- **prevencija zdravstveno rizičnog ponašanja trudnica i majki** – provodi se edukacijom o štetnosti alkohola, cigareta i droga te razvijanjem svijesti o potrebi spolno odgovornog ponašanja,

- **tjelesna aktivnost** provodi se kroz bavljenje raznim oblicima tjelesne aktivnosti (igre i vožnja guralicama i biciklićima u dvorištu Podružnice, obližnjim parkovima, šetnje gradom

#### Briga o predškolskom odgoju i obrazovanju trudnica i majki

*S ciljem socijalizacije predškolske djece te osposobljavanja za produktivan život i rad u zajednici trudnica i majki*

**Specifični sadržaji rada su sljedeći**:

* **uključivanje u predškolsku ustanovu** - za djecu stariju od pet godina je dobro da radi socijalizacije budu uključena u vrtić
* **priprema djece za školu** – obavljanje liječničkih pregleda, vještačenja I sl., upis djece u školu
* **osiguravanje uspješnog završetka razreda kojeg trudnica ili majka pohađa, odnosno stjecanje odabrane kvalifikacije**, poticanjem i vršenjem nadzora nad redovitim pohađanjem nastave i izvršenjem školskih obveza, pružanjem pomoći u savladavanju nastavnog gradiva i nadoknađivanju eventualnih obrazovnih deficita te pružanjem pomoći u ovladavanju specifičnim vještinama učenja; osiguravanje čuvanja djeteta za vrijeme nastave i učenja
* **usvajanje znanja iz područja opće kulture**, kroz poticanje interesa za kulturni, politički i sportski život u zajednici. Posjećivanje kulturno-društvenih događanja u gradu i široj zajednici s ciljem stjecanja i usvajanja kulturnih navika korisnika.

#### Razvoj radnih navika

*S ciljem osposobljavanja korisnika za samostalan život i skrb o sebi*

**Specifični sadržaji rada su sljedeći:**

* **poticanje i kontrola održavanja higijene i urednosti prostora u skladu s uzrastom djeteta** uključivanjem djece u pospremanje i stavljanje na mjesto igračaka, odjeće, obuće, četkica za zube, ručnika, pospremanje kreveta i prostora u kojem žive; **kod trudnica i majki** stvaranjem navike svakodnevnog namještanja kreveta, pospremanja prostora te čišćenja zajedničkih prostorija, pranje suđa, rublja i sl.
* **poticanje na samostalno ishođavanje pripadajućih prava trudnica i majki** poučavanjem i savjetovanjem o pravima i obvezama nakon poroda (upis djeteta u Maticu rođenih, državljanstvo RH, prebivalište djeteta, rodiljna i roditeljska naknada, dječji doplatak)

#### Socioemocionalni razvoj

*S ciljem stvaranja preduvjeta za samostalan i produktivan život i rad u zajednici*

**Specifični sadržaji rada su sljedeći:**

- **odnos prema sebi**, kroz stvaranje pozitivne slike o sebi, samoaktivnosti i asertivnosti, razvijanje samostalnosti i prihvaćanje odgovornosti za svoje izbore i postupke

- **odnos prema drugima** – kroz stvaranje odnosa povjerenja i uvažavanja s drugom djecom i odraslima u ozračju spolne i rasne ravnopravnosti, poštovanje autoriteta te stjecanje drugih socijalnih vještina (komunikacijske vještine i vještine nenasilnog rješavanja sukoba); kroz održavanje i osnaživanje emocionalne veze s obitelji i prevladavanje uočenih obiteljskih poteškoća; osobit je naglasak i na stjecanju preduvjeta za podržavajuće partnerske odnose

- **odnos prema vanjskom svijetu** – kroz poticanje pravilnog odnosa prema svojoj, tuđoj i zajedničkoj imovini te ekološke svijesti.

- **razvoj pozitivnih interesa** – kroz poticanje razvoja kreativnosti, te pronalaženje i njegovanje uočenih sklonosti i talenata, a u cilju razvoja kompletne osobnosti i osjećaja vlastite kompetencije.

#### Organizacija slobodnog vremena

*Kako bismo korisnicima ponudili što raznovrsnije aktivnosti u Centru smo organizirali niz slobodnih aktivnosti, a s ciljem poticanja i omogućavanja kreativnog izražavanja u skladu s individualnim sposobnostima i interesima*

**Organizirane slobodne aktivnosti u Podružnici:**

* djeci se od najranije dobi omogućava razvoj kreativnosti uz poticanje šaranja, crtanja, bojanja; razvoj mašte uz čitanje slikovnica, gledane crtanih filmova; razvoj muzikalnosti uz slušanje i pjevanje dječjih pjesmica
* s trudnicama i majkama se provode radionice na zadane ili slobodne teme, izrađuju prigodni ukrasi, potiče ih se na uključivanje oko njege cvijeća i ukrašavanja prostora u kojem žive

**U okviru slobodnoga vremena provode se:**

* **slobodne aktivnosti izvan Podružnice**: posjeti kinu, kazalištu, gradskoj knjižnici, koncertima, sportskim priredbama i natjecanjima, izložbama, odlasci na izlete i rekreaciju u sportske dvorane, terene, kupališta, izletišta, Čepinske Martince i dr.; uključivanje u školu stranih jezika, sportske klubove, plesnu školu i dr.
* **obilježavanje važnijih državnih i vjerskih blagdana te različitih međunarodnih dana**: poklade, Valentinovo, Uskrs, Dan Centra, Dan grada, Dan državnosti, završetak školske godine, Dječji tjedan, Dani kruha, Sv. Nikola, Božić, Nova godina i dr.
* **obilježavanje rođendana korisnika**, za svakog se korisnika pojedinačno u odjelnim skupinama ili blagovaonici organizira proslava rođendana, uz mogućnost dovođenja prijatelja izvan Centra.

#### Vođenje kućanstva trudnica i majki

*S ciljem osposobljavanja trudnica i majki/roditelja za pravilno, samostalno vođenje kućanstva i preuzimanje cjelokupne brige o sebi:*

**Specifični sadržaji rada su sljedeći**:

* **održavanje higijene prostora i pravilno rukovanje aparatima i pomagalima**, kroz poučavanje o sredstvima za čišćenje, redovitosti čišćenja i rasporedu čišćenja osamostaljivati trudnice i majke za preuzimanje brige o kućanstvu; kroz poučavanje o pravilnoj uporabi kućanskih aparata (toster, mikser, kuhalo za vodu, štednjak s pećnicom, perilica rublja, televizor) produžiti vijek aparatima i pomagalima u kućanstvu
* **racionalno naručivanje, odabir i skladištenje namirnica**, kroz stjecanje vještine pravilnog i ekonomičnog odabira prehrambenih proizvoda te pravilno čuvanje i skladištenje voditi računa da se što manje hrane baci
* **priprema obroka**, kroz podučavanje osnovama kuhanja i pripreme zdravih obroka uz maksimalnu iskoristivost namirnica

- **korištenje energenata**, kroz podučavanje racionalnom korištenju struje, vode, električnih aparata i mogućnostima uštede u kućanstvu

#### Profesionalni razvoj

*S ciljem preuzimanja odgovornosti i brige o sebi i djetetu/djeci, zapošljavanja i štednje za budući samostalan život*

**Specifični sadržaji rada su sljedeći:**

* **pomoć pri ulasku u svijet tržišta rada** – ishođenje radne knjižice, prijava na Zavod za zapošljavanje, praćenje natječaja i prijave na natječaj, pisanje molbi i životopisa
* **pomoć u oblikovanju organizacijski odgovornog ponašanja** – podučavanje pravilnom i odgovornom odnosu prema radnim zadacima i poslodavcu, pravilno raspolaganje osobnim primanjima i štednja

### Podrška pojedinicima i obiteljima

#### Stručna pomoć i podrška biološkim obiteljima:

- **za vrijeme smještaja djeteta u Podružnici**, kroz individualni rad s roditeljima tijekom boravka djece u Centru te praćenje i podržavanje kontakata djeteta i roditelja, a u svrhu podizanja kvalitete odnosa roditelj-dijete, osnaživanja roditeljskih kapaciteta i stvaranja uvjeta za povratak djeteta u vlastitu obitelj.

- **praćenje obiteljske reintegracije**, nakon obustave institucionalne skrbi, u suradnji s CZSS realizacija podrške putem kućnih obilazaka, neovisno o dobi djeteta, kroz vrijeme od najmanje 6 mjeseci (praćenje kvalitete roditeljske skrbi, očuvanje i unapređivanje emocionalne povezanosti roditelja i djeteta, jačanje roditeljskih kompetencija)

# Metode rada

### Grupni rad

Grupni rad provodi odgajatelj svakodnevno u svojoj odgojnoj skupini, a sadržaj rada proizlazi iz trenutnih specifičnih potreba pojedinačnih korisnika ili odgojne skupine. Cilj takvog rada je osiguravanje uspješnog funkcioniranja svakog pojedinca unutar odgojne skupine i Centra u cjelini. Članove grupe se usmjerava na aktivno sudjelovanje u radu, učenje zadovoljavanja vlastitih potreba unutar zajednice na afirmativan način, rješavanje sukoba na nenasilan način, prepoznavanje vlastitih i tuđih emocija te njihovo izražavanje na socijalno prihvatljiv način.

Grupni rad se provodi kroz:

* **grupne igre**, stvara pozitivna grupna atmosfera, kohezija i grupna dinamika, a u svrhu afirmacije i uvažavanja unutar grupe, reguliranja grupnog statusa, zajedničkih dogovora oko obveza i potreba grupe
* **tematske i iskustvene diskusije**, gdje se obrađuju edukativni sadržaji i teme iz kalendara događanja
* **grupne aktivnosti** koje obuhvaćaju radno-okupacijske aktivnosti, društvene igre te zabavne i kreativne sadržaje
* **interakcijske igre**, usmjerene na omogućavanje izražavanja vlastite individualnosti i osobnosti, upoznavanje sebe i drugih, spoznaju osobnih potreba, senzibiliziranje i prepoznavanje doživljenih emocija, aktivno učenje i suradnju, a sve u skladu s dobi djece

### Individualni rad

Ciljevi individualnog, kao i grupnog rada postavljaju se pri planiranju individualnog tretmana korisnika te se prema postignućima i aktualnim potrebama dorađuju i prilagođuju.

Individualni rad se provodi kroz:

* **intervju** – prilikom prijema korisnika, a u svrhu međusobnog upoznavanja, utvrđivanja psihofizičkog statusa, poteškoća, razloga smještaja te upoznavanja s prostorom, kućnim redom i pravilima ponašanja u Centru
* **individualni razgovor** – po zahtjevu korisnika i/ili kod uočenih specifičnih poteškoća koje zahtijevaju tajnost i povjerljivost razgovora i postupanja
* **psihologijska obrada** – nakon prijema, u sklopu redovitog praćenja razine psihomotornog i socioemocionalnog razvoja, osobito kod uočenih specifičnih poteškoća
* **priprema djeteta za otpust** (povratak u primarnu obitelj, posvojenje, udomiteljstvo)
* **psihološka podrška trudnicama ili majkama** – naglasak je na razvoju samopouzdanja, samokontrole i socijalnih vještina (asertivnost, nenasilno rješavanje problema, komunikacijske vještine)

U radu stručnih radnika zastupljene su sljedeće **klasične odgojne metode i pedagoški postupci**:

- **METODA POTICANJA** – poticaj, obećanje, ocjenjivanje, pohvala, nagrada, ohrabrivanje, motiviranje

- **METODA NAVIKAVANJA** – zahtjev, objašnjenje, vježbanje, kontrola

- **METODA USMJERAVANJA** – objašnjenje, primjer, uvjeravanje

- **METODA SPRJEČAVANJA** – nadzor, upozorenje, opomena, ograničenje zabrana, skretanje zamjenom motiva

- **MODEL PONAŠANJA**

- **STJECANJE UVIDA**

- **OSTALE PEDAGOŠKE METODE**

# Prijem i otpust korisnika

### Prijem u Podružnicu Centra

Djeca se smještavaju u Centar Klasje isključivo temeljem rješenja centra za socijalnu skrb, na zahtjev ili uz pristanak roditelja prema odredbama Zakona o socijalnoj skrbi, odnosno temeljem sudskog rješenja bez pristanka roditelja prema odredbama Obiteljskog zakona.

Smještaj se ostvaruje dogovorno s centrima za socijalnu skrb, ovisno o potrebama djeteta i mogućnostima Centra Klasje. O prijemu odlučuje **Komisija za prijem i otpust korisnika**, sukladno **donesenom Pravilniku za prijem i otpust korisnika**.

### Otpust iz Podružnice Centra

Odluku o otpustu iz Centra Klasje ili promjeni tretmana zajednički donose stručni timovi Centra i nadležnog centra za socijalnu skrb, a po potrebi uključuju se roditelji ili skrbnici, što je u praksi rijetkost.

U pripremi djeteta za otpust i pružanju podrške, osim odgajatelja sudjeluju psiholog i socijalni radnik Centra Klasje, a po potrebi i drugi. Dijete se obavještava o otpustu, objašnjavaju se razlozi, daju informacije o budućim događajima, raspravljaju mogući problemi, tj. pomaže mu se u prihvaćanju novonastale situacije i daju smjernice.

### Dokumentacija

Pri prijemu djeteta u Centar Klasje, nadležni centar za socijalnu skrb dostavlja potrebnu dokumentaciju: rješenje o smještaju i utvrđenim pravima i obvezama, rješenje o kontaktu s roditeljima, socijalnu anamnezu, domovnicu, rodni list, zdravstvenu i školsku dokumentaciju (za trudnice i majke koje će nastaviti školovanje ili osposobljavanje).

Centar Klasje vodi evidenciju i dokumentaciju sukladno Pravilniku o vođenju evidencije i dokumentacije pružatelja socijalnih usluga te načinu i rokovima za dostavu izvješća (NN 100/15).

Korisnik se upisuje u jedinstvenu Matičnu i Pomoćnu knjigu te se otvara dosje korisnika. Vodi se Knjiga dnevne evidencije, Kartoteka osobnih listova korisnika, evidencije o kontaktima, evidencija odjeće i obuće, evidencija pomoći za osobne potrebe korisnika te evidencija za slučaj nasilja i zlostavljanja sukladno utvrđenom Protokolu.

Sukladno navedenom Pravilniku o korisnicima se vode: Dosje korisnika, Planovi i programi rada stručnih radnika, Izvješća i Zapisnici.

Zdravstvena, osobna i ostala dokumentacija čuva se za vrijeme trajanja smještaja, a poslije prekida dostavlja osobi ili instituciji koja je preuzela skrb, ili samom korisniku ako napušta Centar Klasje nakon završetka tretmana.

Interna dokumentacija (liste praćenja, zaduženja, bilješke i dr.) te preslici osobnih dokumenata se arhiviraju.

Usluga savjetovanja i pomaganja primarnim, udomiteljskim i posvojiteljskim obiteljima, kao i pojedincima nakon izlaska iz skrbi, evidentira se u obrascima podrške, a vodi se sljedeća evidencija i dokumentacija: Evidencija zaprimljenih zahtjeva, Upisnik korisnika, Dosje korisnika, Izvješće o provedenoj usluzi.

Redovito se vodi i ostala potrebna dokumentacija: godišnji, mjesečni i tjedni plan stručnih radnika, individualni plan rada za svakog korisnika, svaki stručni radnik vodi dnevnik rada (medicinske sestre, predškolski odgajatelji, odgajatelji, psiholozi, socijalni radnici), vode se i zapisnici sa stručnih vijeća i timova te druga potrebna dokumentacija.

Aktivnosti volontera se također bilježe u za to predviđene obrasce.

# Stručna tijela Podružnice Centra

### Stručna su tijela ustanove u kojima sudjeluju radnici Podružnice:

* **Stručno vijeće** kojeg čine: 2 socijalna radnika, 2 psihologa, medicinska sestra, 1 predškolski odgajatelj, 3 školska odgajatelja , 1 predstavnik poludnevnih boravaka)
* **Tim za transformaciju** kojeg čine: ravnatelj, predstojnik podružnice, voditelj, psiholog i dva odgajatelja, u cilju brže i uspješnije transformacije proširen je tim za transformaciju.
* **Stručni tim** čine psiholog i socijalni radnik (u rad stručnog tima se uključuju odgajatelji i medicinske sestre)
* **Tim za kvalitetu** kojeg čine: psiholog/voditelj, socijalni radnik/voditelj, medicinska sestra i dva odgajatelja
* **Stručni kolegij** kojeg čine voditeljice odjela, predstojnica i ravnatelj
* **Komisija za prijem i otpust korisnika** kojeg čine po tri stručna radnika na razini Podružnice Centra (soc. radnik, psiholog i odgajatelj/med. sestra)

# Participacija korisnika u radu Podružnice Centra

Djeca jasličke i predškolske dobi sudjeluju u radu ustanove svojim likovnim i dramskim uracima koje objavljujemo na stranici i godišnjaku Centra, odnosno, trudnice i majke bez obzira na dob sudjeluju u provođenju programa rada Centra Klasje, kreiraju slobodne aktivnosti u ustanovi i izvan nje neposredno, na sjednicama Vijeća ili ostvaruju svoja prava posredno preko predstavnika na sastancima s ravnateljem.

# Suradnja

Centar Klasje ostvaruje dobru suradnju s lokalnom zajednicom i dionicima koji sudjeluju u odgojno-obrazovnom, zdravstvenom, socijalnom segmentu života naših korisnika. Tijekom 2022. godine planiran je nastavak suradnje sa svima koji posredno ili neposredno utječu na kvalitetu života djece u Centru Klasje.

Stručni radnici Centra nastoje kontinuirano surađivati s roditeljima djece glede zajedničkog odgojnog rada. Također, u poboljšanju kvalitete života korisnika sustavno sudjeluju i nadležni centri za socijalnu skrb, škole i predškolske ustanove, zdravstvene i kulturne ustanove te sportski klubovi.

Centar aktivno surađuje i s brojnim udrugama s područja Grada, Županije i RH, a u život i rad Centra uključen je i velik broj volontera. Udruga Zrno vrlo aktivno i kontinuirano brine o našim korisnicima.

Sredstva javnog priopćavanja također su kontinuirano prisutna u Centru (radio i TV postaje, javna glasila) i prate sva za nas važna zbivanja, s ciljem informiranja javnosti, osvještavanja i boljeg razumijevanja problema djece koja odrastaju u Centru.

Korisnici sudjeluju u javnom životu grada na javnim priredbama i kulturnim manifestacijama organiziranima u gradu. U 2022. godini planira se ljetovanja i zimovanja djece.

U 2022. godini planira se suradnja sa sljedećim institucijama i pojedincima, a u svrhu poboljšanja kvalitete života i rada u Centru:

* CZSS, kontinuirano
* Obiteljski centar Osijek
* Roditelji, kontinuirano
* Ured pravobraniteljice za djecu
* Vrtići, škole ili učilišta, kontinuirano
* Centar za nestalu i zlostavljanu djecu
* Centar za prevenciju ovisnosti
* NK Osijek – rođendanski darovi za svakog korisnika i druge aktivnosti
* Udruga Breza
* Volonterski centar Osijek
* Rođendanska čarolija
* PU Osječko-baranjska
* Grad Osijek, Osječko-baranjska županija
* Nevladine organizacije, kontinuirano
* Dječji domovi i Centri za pružanje usluga u zajednici
* Odgojni domovi (Dom za odgoj djece i mladeži Osijek i dr.)
* Dječji domovi u susjednim zemljama regije
* Filozofski fakultet Osijek, Ekonomski fakultet Osijek i dr.
* Hrvatski zavod za zapošljavanje
* Poslovni sektor
* Javne ustanove: KBC Osijek, Dom zdravlja, SUVAG i dr.
* Mediji – kontinuirano
* Volonteri i građani pojedinci

# Stručno usavršavanje i osnaživanje radnika

Kao i dosad, praksa je da se sukladno organizacijskim mogućnostima, radnike redovito uključuje u edukaciju i usavršavanje s ciljem podizanja kvalitete rada i unaprjeđenja pružanja usluga našim korisnicima.

Kako već godinama radimo s minimalnim brojem radnika, nerijetko s većim brojem korisnika nego što nam je kapacitet i na brojnim lokacijama, izazovi su sve veći te je razina svakodnevnoga stresa iznimno velika, prepoznali smo potrebu za osnaživanjem radnika kroz team-building. Tijekom 2021. godine planira se team-building za sve radnike Centra, a s obzirom na specifičnost djelatnosti, provest će se u dvjema skupinama kako bi korisnici, kao i uvijek, imali svu potrebnu skrb.

EDUKACIJE STRUČNIH RADNIKA PODRUŽNICE

|  |  |  |  |  |
| --- | --- | --- | --- | --- |
| Naziv edukacije | Organizator edukacije | Mjesto edukacije | Datum edukacije | Broj stručnih radnika |
| supervizija | Alenka Aladrović | Lokacije Centra Klasje | nastavak iz 2021. | 3 |
| Jačanje kapaciteta za pružanje izvaninstitucijskih usluga:  Unaprjeđenje i uvođenje novih usluga u zajednici | Mudrica d.o.o. | Lokacije Centra Klasje | Nastavak iz 2021. | 2 |

# Osiguranje kvalitete

Osiguranje kvalitete našega rada i uvjeta života naših korisnika postiže se uspješnim upravljanjem koje počiva na kontroli kao mehanizmu osiguranja pravilne upotrebe sredstava, poštivanja pravila ustanove te organizacije i usklađenosti naših mogućnosti i očekivanja.

Kvaliteta usluga osigurava se kontinuiranim radom: **Tima za kvalitetu, Tima za implementaciju HACCP sustava, Komisije za unutarnji nadzor, Stručnoga vijeća, Stručnoga tima, Stručnog kolegija te Tima za transformaciju**.

Sukladno Zakonu o pravu na pristup informacijama i zaštiti osobnih podataka Centar na svojoj internetskoj stranici redovito ažurira svu potrebnu dokumentaciju i objavljuje aktivnosti i događanja u ustanovi.

# Evaluacija rada

* 1. Evaluacija uspješnosti tretmana za svakog pojedinog korisnika odvija se kroz: evaluacijske liste nakon isteka individualnog plana tretmana, kroz polugodišnja i izvanredna izvješća Centrima za socijalnu skrb, sudovima, vrtićima, zdravstvenim ustanovama i drugim dionicima kod kojih naši korisnici koriste određena prava

### Evaluacija uspješnosti stručnog rada kroz predlaganje ocjene ravnatelju

### 16.3. Evaluacija rada Podružnice provodi se kroz:

* Unutarnji nadzor
* Individualni razgovor s djetetom
* Provođenje ankete o uspješnosti tretmana i zadovoljstva uslugom

# Investicije

Planirane aktivnosti uređenja i opremanja u 2022.godini

* rekonstrukcija i opremanje prostora za pružanje usluga rane intervencije i savjetovanja i pomaganja na 2. katu i u potkrovlju te uređenje dječjeg igrališta u dvorištu, senzomotorički park, te uređenje okućnice.

# Plan događanja za 2022. godinu

|  |  |
| --- | --- |
| Mjesec | Događanje |
| Siječanj | 10.1. Svjetski dan smijeha  21.1. Međunarodni dan zagrljaja |
| Veljača | 14.2. Valentinovo – veselica  Maskenbal u Podružnici |
| Ožujak  Travanj | 8.3.Međunarodni dan žena - obilježavanje  19.3. Dan očeva  20.3. Svjetski dan pripovijedanja  20.3. Svjetski dan oralnog zdravlja  21.3. Pozdrav proljeću  22.3. Svjetski dan  27.3. Svjetski dan kazališta |
| Svibanj | 1.4. Svjetski dan šale  2.4. Međunarodni dan dječje knjige – čitanje priča  17.4. Uskrs  7.4. Svjetski dan zdravlja  8.4. Svjetski dan Roma – radionice – prezentacija romskih običaja  22.4. Dan planeta Zemlja – sudjelovanje na manifestaciji na  Trgu A. Starčevića  23.4. Svjetski dan knjige – radionice  29.4. Međunarodni dan plesa – afirmacija plesa – dolazi nam  u posjet plesni klub  30.4. Međunarodni dan odgoja bez batina |
|  | 1.5. Međunarodni praznik rada – izlet u prirodu s korisicima  15.5. Međunarodni dan obitelji  18.5. Međunarodni dan muzeja – posjet muzeju - radionice  29.5. Svjetski dan sporta – Sportski dan  30.5. Dan državnosti  31.5. Svjetski dan nepušenja - radionica |
| Lipanj | 3.6. Tijelovo  5.6. Dan zaštite okoliša  21.6. Prvi dan ljeta  22.6. Dan antifašističke borbe |
| Srpanj | 6.7. Međunarodni dan poljubaca  16.7. Dan biciklista  Ljetovanje korisnika |
| Kolovoz | 5.8. Dan pobjede i domovinske zahvalnosti  15.8. Velika Gospa |
| Rujan | 8.9. Svjetski dan pismenosti  21.9. Međunarodni dan mira |
| Listopad | 1.10. Dan starijih osoba – razgovor o bakama I djedovima  2.-8-10. Dječji tjedan – razne aktivnosti u suorganizaciji  Ureda pravobraniteljice u Osijeku  Dani zahvalnosti za plodove zemlje – Dani kruha  4.10. Dan Centra – različite aktivnosti tijekom čitavoga tjedna  11.10. Međunarodni dan djevojčica  16.10. Svjetski dan hrane  20.10. Dan jabuka – posjet voćnjaku  31.10. Međunarodni dan štednje – radionice |
| Studeni | 1.11. Svi sveti – crteži na temu  16.11. Međunarodni dan tolerancije - radionice  17.11. Svjetski dan nepušača  Mjesec borbe protiv ovisnosti (alkoholizam, pušenje, droge)  18.11. Sjećanje na Vukovar – odlazak u Vukovar, paljenje  svijeća na Vukovarskoj cesti u Osijeku  20.11. Međunarodni dan djeteta - učimo o svojim pravima |
| Prosinac | 2.12. Dan grada Osijeka  3.12. Međunarodni dan invalida  6.12. Sv. Nikola – priredba  7.12. Međunarodni dan civilnog zrakoplovstva – posjet Športskoj zračnoj luci Osijek  10.12. Dan prava čovjeka  11.12. Dan UNICEF-a  13.12. Sv. Lucija – sijanje pšenice  22.12. Prvi dan zime  Božićni sajam – Advent  Božićna priredba |

# Transformacija Podružnice Centra

Godina 2022. će biti godina u kojoj stvaramo preduvjete za pružanje usluga rane intervencije i to adaptacijom i opremanjem prostora na drugom katu te zapošljavanjem rehabilitatora, logopeda i fizioterapeuta te širenje usluge savjetovanja i pomaganja primarnim, udomiteljskim i posvojiteljskim obiteljima. Isto tako kraj ove godine bi trebao biti i početak pružanja usluge.

### Akcijski plan za 2022.

Kada uredimo prostore, slijedi zapošljavanje stručnoga kadra, što je drugi temeljni i primarni preduvjet za pružanje kvalitetne i sveobuhvatne izvaninstitucijske skrbi o korisnicima. Zapošljavanje se planira realizirati sredstvima EU-a kroz još jedan ESF projekt koji je u pripremi.

**Prioriteti i ciljevi procesa transformacije za 2022. godinu:**

Širenje mreže socijalnih usluga – usluga rane intervencije

* Stvaranje preduvjeta (kadrovskih i prostornih) za početak pružanja usluge rane intervencije na lokaciji Zagrebačka 5 za korisnike s područja Osječko-baranjske županije, a realizacija ovisi o procesu javne nabave i izvođačima radova.
* Širenje usluge Savjetovanja i pomaganja biološkim, udomiteljskim i posvojiteljskim obiteljima (dobivanje rješenja nadležnih CZSS); individualni rad s roditeljima koji će provoditi mobilni stručni tim; grupni rad s roditeljima – radionice za roditelje, škola roditeljstva i sl.

